text:
Kategori: Drama | Diterbitkan pada: 16-06-2009 |
BABAK III
Muncul Bu Éon jeung Kuwu Éon. Tina paromanna kaciri keur paraséa.
Bu Éon
Pokoknya pulangkan mamih pada tetangga, aéh pada orang tua!
Kuwu Éon
Memangna papih salah naon?
Bu Éon
Papih mah tidak bisa membahagiakan mamih.
Kuwu Éon
Teu bisa ngabahagiakeun kumaha? Papih téh apan satékah polah nurutkeun kana sagala kahayang mamih. Hayang nanaon ogé mamih téh pasti dipangmeulikeun.
Bu Éon
Geuning kamari mamih hayang karéta api, teu diturutkeun?
Kuwu Éon
Rék di mana parkirna?
Bu Éon
Nyaéta, mamih ogé bingung. Milarian atuh solusina, Pih.
Kuwu Éon
Tuh, pan Si Mamih mah ngan ukur néangan pucuk ti girang!
Bu Éon
Pucuk ti girang apa? Mamih mah belum pernah membuat pucuk ti girang. Kalau membuat pucuk dicinta ulam pun tiba mah mamih suka, atau… sama nyonya girang, mamih kenal.
Kuwu Éon
Cing atuh mih, jangan ngacapruk.
Bu Éon
Apa itu ngacapruk? Babaturan kurupuk?
Kuwu Éon
Mamih…!
Bu Éon
Éon…!
Kuwu Éon
Ari mamih téh hayang naon sih? Berani-beraninya nyebut ngaran ka salaki!
Bu Éon
Papih, sayang tidak sama mamih?
Kuwu Éon
Nyaah pisan.
Bu Éon
Kalau Papih sayang sama mamih, Papih pasti mau mengabulkan permintaan mamih.
Kuwu Éon
Puguh wé.
Bu Éon
Kalau begitu, mamih pingin kawin lagi.
Kuwu Éon
(reuwas) Mamih…!
Bu Éon
Kenapa? tidak boleh?
Kuwu Éon
Atuda éta mah nyalahan kana kodrat awéwé. Mamih mah bejad!
Bu Éon
Apa itu kodrat? Ada juga Si Kodrat, temen mamih di STSI. Papih mah kuno, tidak mengikuti perkembangan jaman. Ini jaman émansipasi, Pih. Mamih pingin kawin lagi.
Kuwu Éon
Teu bisa. Mamih teu bisa kawin deui. Haram, nista, bejad, nirca…!
Bu Éon
Tapi mamih pingin…
Kuwu Éon
Emangna Papih kurang naon?
Bu Éon
Kurang apa? Tidak sadar yah? Papih tidak bisa membahagiakan mamih, dari mulai makan di meja makan sampai makan di meja ranjang, Papih mah lemah …
Kuwu Éon
Mamih ! Ulah tarik teuing, bisi aya anu ngadéngéeun.
Bu Éon
Kajeun, ngarah arapaleun, papih téh lemah…
Bu Éon ngajéngkat. Saterusna kadéngé deui sora tan katingalan (OS)
OS
Doréksa anu kiwari ngakala, alatan salah anu teu kapaliré…
Kuwu Éon
Salah mah pasti kapaliré…Salah moal pahili jeung bener!
OS
Tapi benerna moal sarua. Éta téh alatan titincakan geus dibawa deui ku nu bogana. Jati diri geus ilang. Rék ka mana néangan pangbalikan? Bendo karuhun geus leungit. Leungit. Léngkah-léngkah kahirupan, beuki jauh. Tapi karasana leuwih méngkol tina sagala wasiat jeung harepan. Hideung cakueum nutupan dunya, anu tibaheula dianyam ku kaéndahan. Salambar-salambar keretas bodas, kiwari narémbongan. Hanjakalna ukur dipinuhan ku catetan mangsi nu rupana hideung jeung beureum. Sagara geus mawa teuleum kana rupa-rupa catetan éndah anu kungsi karandapan. Rupa méga lir jadi panghalang antara hideung, bodas jeung beureumna rupa kahirupan. Teu anéh lamun dina unggal dada manusa, ngaguruh guligah rasa anu lamokot ku dosa. Kalungguhan, kalinggihan matak poho kana wiwitan…
Kuwu Éon
Pungkas…!
Kaayan simpé. Teu lila , datang Béh Sarmud, Sarkowi, jeung Ukro, bari ngagiringkeun Néng Susi.
Kuwu Éon
Oh…Néng Susiii! Néng Susiii!
Néng Susi
Mani geuleuh…
Kuwu Éon
Néng Susi, (Gaya maca sajak) Geura papag hariring nu kungsi nyanding. Tuh di ditu di tepis wiring. Anjeun kungsi katewek jamparing. Geusan aling-aling, nya anu kuring. Naha anjeun teu inget kana haleuang urang? Nu geus lawas diréwong bingbang. Tapi anjeun miang. Ninggalkeun salaksa kamelang. Kiwari kembang téh bet ligar deui. Mangkak ngarandakah. Sirungan dina lelembutan. Kiceup anjeun nu harita ngajorélat. Ayeuna natrat. Baeu… urang ngawih deui babarengan. Dina pirigan asih katresna. Nyampeur hariring, nu kamari kabawa ku angin.
Néng Susi
(Gaya maca sajak Lagi) Geus nutup panto kabagjaan! Geus nutup lawang sigotaka! Geus datang mangsana peuting! Poék mongkléng buta rata. Meredong nyimbutan alam. Bongan diri sasar lampah. Sidéngdang na karéta kancana. Hurung konéng lir inten permata. Nu saukur pupulasan dunya. Kiwari, lain wayah lain mangsa jumerit ménta pangampura. Sagalana geus lekasan. Badan balik lamokot dosa…
Kuwu Éon
(halon) Néng Susi, hayu urang nikah…
Néng Susi
(Sora nu romantis) Najis…
Kuwu Éon
Ééh, naha atuh bet datang ka dieu ari embung diajak kawin mah?
Néng Susi
Lamun teu dipaksa mah, teu hararayang teuing datang kadieu.
Kuwu Éon
Naha atuh bet daék dipaksa?
Néng Susi
Sugan lieur kuwu téh. (nyentak) Ari manéh rék maksa mirusa hah? Sok ngomong siah!
Kuwu Éon
(kasima) Hen…henteu…
Néng Susi
Ari bieu ngomong naon manéh téh? Manéh ngajak kawin? Hayu urang kawin jeung aing ayeuna kénéh! Hayu!
Kuwu Éon
Teu kumawantun, sun. Mangga baé, badé mulih mah…
Néng Susi
Lain mulah-mulih manéh téh. Hayu urang kawin!
Kuwu Éon
Alim, sun…
Béh Sarmud buru-buru nyampeurkeun Kuwu Éon, sarta ngaharéwos ka Kuwu Éon. Saterusna Kuwu Éon neuteup seukeut ka Néng Susi, bari tuluy nyampeurkeun.
Kuwu Éon
(ka Néng Susi) Nyarita naon bieu?
Néng Susi
(sopan) Mugi sing aya piwelas asihna. Uihkeun abdi ka Ciméndong. Margi abdi mah tos gaduh carogé.
Kuwu Éon
Teu bisa! Sakali Néng Susi, tetep Néng Susi. Hidup Néng Susi!
Néng Susi
Hidup…
Ngadadak Ukro ngagoak dibarung kasieun.
Ukro
Juragan, di luar ada yang démontrasi!
Kuwu Éon
Sabaraha urang?
Ukro
Beribu-ribu orang, juragan.
Kuwu Éon
Coba geroan pingpinannana! Tapi saméméhna pangnyumputkeun heula Néng Susi ka kamar. Konci, tuluy koncina bawa deui ka dieu. Inget, tong paantel kulit saeutik-eutik acan. Haram hukumna, ngarti!
Ukro kaluar bari ngiringkeun Néng Susi. Kuwu Éon ogé kaluar arena. Saterusna muncul rombongan Among anu rék démontrasi. Sacara giliran, nu darémo téh ngedalkeun kakeuheul ka Kuwu Éon.
Néng Cucu
Tanggapan Persatuan Janda Kembang Cigorowék, atas tindakan Kuwu Éon yang bejad. Dibacakan oleh Niart Kancana Déwi Suriwah Sucipta Sumarna Dipanegara Bandung Jakarta Surabaya Indonesia Merdeka! Dengan teu pati hormat, kami minta agar Kuwu Éon turun dari jabatan Kuwu, Turunkan harga segala jenis kebaya, dan untuk segera mengangkat kuwu yang baru. Kalau bisa dari golongan pemain longser, agar memperhatikan seni dan budaya bangsa dari semua etnik. Sebab bangsa yang besar adalah bangsa yang mencintai dan melestarikan seni budayanya. Bila suatu bangsa sudah kehilangan nilai seni dan budayanya, maka bangsa tersebut akan segera menghadapi kehancuran. Selain itu, hentikan kekerasan terhadap para wanita! Dan ka seluruh pejabat, konglomerat, sampai anu sakarat yang tidak mempedulikan seni budaya bangsa apalagi samapai berani menghina kesenian milik bangsa, agar segera angkat kaki dari tanah West Java tercinta ini.
Buruy
Resép-resép démo! Garam dua séndok makan. Céngék sakilo, tarasi, pécin…
Among
Ari silaing démo naon?
Buruy
Démo masak. Nyieun sambel.
Among
Belegug!
Muncul Ukro, tuluy nyampeurkeun anu darémo kalayan sopan.
Ukro
Punten, dupi pingpinan démontrasina anu palih mana?
Among
Aing.
Ukro
Disauran ku Pa Kuwu.
Kabéhanana ninggalkeunn aréna. Among jeung Ukro ka beulah kénca. Anu séjénna ka beulah katuhu.


c: text/html

text:
Tata makna
manrupa widang elmu basa anu maluruh
ngenaan harti kecap jeung parobahan harti kecap. Harti kecap ngawengku; (1) harti
leksikal, (2) harti gramatikal,
(3) harti denotatif, (4) harti konotatif, (5) harti sinonim, (6) harti antonim,
(7) harti homonim, (8) harti hiponim, (9) harti poli semi.
Sedengkeun parobahan hati kecap ngawengku; (a) harti nu ngalegaan
(generalisasi, (b) harti nu ngaheureutan (sfesipikasi), (c) harti nu ngaluhuran
(ameliorasi), (d) harti nu ngahandapan
(peyorasi), (e) harti nu matukeurkeun
(sinestesia), jeung (f) harti kecap an
ngumpamakeun (asosiasi).
2.1. Harti Kecap
2.1.1.Harti
Leksikal
Harti leksikal
nya éta harti kecap an sarua jeung harti an aya dina kamus. Harti leksikal bisa
oge disebut harti kecap an can make rarangken (imbuhan). Conto:
-hujan =
cai an turun ti langit (harti
kamus)
-payung = alat pikeun nahan panas panon poe atawa cai
hujan
-buku = alat pikeun nulis atawa maca an
dibendel
conto kalimah:
a.Mang Somad keur nandean cai hujan.
b.Mang Udin keur ngomean payung.
2.1.2. Harti Gramatikal
Harti
gramatikal nya éta harti kecap an geus make rarangken. Conto:
-
kahujanan = hatina kakeunaan ku cai hujan
-
papayung = pejabat atawa an nyekel jabatan
-
payungan = make payung
Conto kalimah:
a.Si Ibro keur ngiuhan dina tangkal waru, kusabab sieun
kahujanan.
b.Pa Ewon tos jadi papayung di kecamatan .
2.1.3. Harti Denotatif
Harti
denotataif nya éta harti kecap anu sabenerna. Conto:
- meja - korsi -
baju
- dahar - hujan - leungeun
2.1.4. Harti
Konotatif
Harti
konotatif nya éta harti kecap injeuman
(kias), atawa harti an teu sabenerna.
Conto: - hujan cimata - panjang leungeun - meja hejo
Conto kalimah:
a.Neng Sinta hujan
cimata basal indungna tilar dunya.
b.Si Bogel mmah budakna panjang leungeun
c. Koruptor
teh diadili dina meja hejo.
2.1.5.Harti
Sinonim
Harti sinonim,
nya éta kecap anu ngabogaan harti sarua jeung kecap sejen.
Conto: - baju = acuk - gede = badag -
beunghar = jegud
Conto dina paguneman:
Aki :
“Nini, ari ieu baju saha
mani alus kieu ?"
Nini :
“Oh… éta mah acuk pa Lurah
!"
Aki :
“beda nya Nini, ari raksukan
anu beunghar mah mani sae kieu !"
2.1.6. Harti antonim
Harti
antonim nya éta kecap anu hartina
lalawanan jeung kecap sejen. Conto :
- jangkung
x pendek - pinter x
bodo - hade
x goreng
conto kalimah:
a.Lanceukna mah pinter, ari adina mah bodo.
b.Pa Ubed mah jalma beunghar, ari Si Ibro mah jalma
sangsara.
2.1.7. Harti
homonim
Harti homonim,
nya éta kecap anu tulisan jeung sora basana
(bunyi) sarua, tapi hartina teu sarua. Harti homonim dibagi dua, nya éta
harti homograf jeung harti homofon.
2.1.7.1. Harti
homograf
Harti
homograf, nya éta kecap anu tulisanana sarua, tapi hartina beda. Conto:
-
kaca =
kaca -
koneng = koneng - buku =buku
kaca = hartina lembaran tina buku (halaman)
kaca =
hartina barang anu pecah belah
Conto kalimah:
a. Pa Lurah nuju maca buku kaca
13
. b. Sinta
keur ngelapan kaca jandela .
koneng = anu hartina warna
koneng = anu
hartina mangrupa
Conto kalimah:
a. Budak téh make baju koneng.
b. Bi Ijah keur ngarendos koneng dina coet.
2.1.7.2. Harti homofon
Harti
homofon nya éta kecap anu sora basana sarua tapi hartina beda. Conto:
- bang x
bank - rok x
rock - sangsi x
sanksi
Conto kalimah:
a. Bang Mandra pamaen
sinetron.
b.
Juragan Badrun angkat ka bank BNI
2.1.8. Harti hifonim
Harti
hiponim, nya éta kecap anu ngabogaan
harti umum jeung harti husus.
a.Harti umum, nya
éta harti kecap anu ngawengku harti sejen
b.Hart husus, nya éta harti kecap anu kawengku ku harti
umum, atawa bagian
tina harti umum.
Conto kalimah: 1).
a. Mang Somad keur mawa sayuran ka pasar. (harti
umum)
b. Ceu Sari
keur metikan kangkung di dapur. (harti husus)
2). a. Jakarta loba bangunan
anu jujul ka langit. (harti umum)
b. “ Mangga
atuh linggih heula kasaung butut pa!”(harti husus)
2.1.9. Harti polisemi
Harti
polisemi, nya éta harti kecap anu leuwih
ti hiji, atawa harti kecap anu ngaragum harti kecap sejen. Conto:
Awewe = - istri
- parawan
- bikang
Conto kalimah: a. IstriPa
Lurah nuju rapat di bale desa.
b. Hayam bikang Mang
Usup geus ngendog.
Evaluasi
Jawab patalekan ieu di handap !
1. Aki
= “ Kunaon nini nyekelan wae beuteung?”
Nini
= “ Ieu, padaharan nini nyeri!”
Dumasar kana paguneman diluhur, kecap anu
ngabogaan harti leksikal nya éta:
a. nyekelan b. padaharan c. kunaon d. beuteung
2. Kecap dina paguneman di luhur anu ngabogaan
harti gramatikal, nya éta:
a. padaharan, b. nini, c. aki, d. beuteung.
”Barang anjog ka
Taman Topi, Si Ibro ngahuleng bari luak lieuk susuganan
aya anu wawuh. Manehna bingung teu nyaho jalan pibalikeun. Ari budak anu kurung
batok mah karek sakalieun ulin ka kota
oge bet ngarasa katalimeng…”
3. Kecap anu ngabogaan harti konotatif dina ungkara di luhur, nya éta:
a. barang anjog , taman topi b. jalan pibalikeun, kurung
batok
c. katalimeng, ngahuleng d. taman topi, kurung batok
4. “Prasasti Ciaruteun mangrupa titinggal raja Purnawarman.”
Kecap
Prasasti Ciaruteun ngabogaan harti :
a.
konotatif, b. homonim, c. denotatif, d. polisemi.
5. “Budak téh jongjon wae tuang , teu ningalieun sangu anu
dihuapkeunana maruragan dilodokan ku
entog.”
Kecap
dilodokan, dina kalimah di luhur, ngabogaan harti sinonim nya
éta:
a. tuang, b. neda, c. dahar, d. nyatu.
6. “Si Juned mah kawentar jalma
malarat.” Kecap antonim tina kecap malarat
nya eta :
a. sangsara, b. beunghar, c.
miskin, d. teu
boga
7. Pilih kalimah
ieu di handap anu ngabogan harti homofon !
Bang Kasman bandar hayam.
Bi Sumi keur
ngarendos koneng , pikeun
nyangu koneng.
Kuring mah
sangsi budak anu bolos dibere
sanksi ku kapala sakola.
Bang Miun keur ngelapan kaca.
“ (1)
Mangga wae gera tuang heula Pa ! (2) Abdi mah parantos neda. (3) Upami
teu kaabotan abdi mah bade neda piduana ti Bapa! (4) Ah, bapa mah moal dahar, keur teu
ngarareunah padaharan…”
8. Ungkara di luhur, anu kecapna ngabogaan
harti homograf, nya éta
a. kalimah ka-1 jeung ka-2 b. kalimah ka-2
jeung ka –3
c.
kalimah ka –3 jeung ka-4
d. kalimah a-4 jeungka-1
9. Pilih kecap ieu di handap anu mangrupa kecap umum !
a. melati, b. ros, c. lele, d.
tatangkalan.
10. Isuk-isuk keneh jalma-jalma
geus minuhan sisi Situ Gede, aya anu
mawa ayakan,
sirib, heurap, kecrik jeung alat sejena anu bisa pake ngala lauk.
Beunteur, sepat,
bogo, lele jeung sajabana. Kecap husus dina ungkara kasebut, nya éta:
a. lauk, b. Situ Gede, c.
mawa, d. heurap.
2.2. Parobahan Harti Kecap
2.2.1. Harti kecap anu Ngalegaan (generalisassi)
Harti
kecap anu ngalegaan nya éta harti kecap anu dipake kiwari ambahanana leuwih
lega tibatan harti kecap anu dipake ayeuna.
Conto :
- bapa
= kecap bapa bareto mah
dipake pikeun sesebutan anak ka kolot
lalakina ayeuna mah dipake pikan
kasakumna jalma anu dipikahormat. Misalna , bapa lurah, bapa presiden, bapa RT,
jsb.
- ibu = kecap ibu bareto mah
dipake pikeun sesebutan ti hiji anak ka
indungna, tapi ayeuna dipake sesebutan pikeun unggal jalma awewe anu dipika
hormat. Misalna; ibu RT, ibu guru, ibu PKK, ibu lurah, jsb.
- saderek
= kecap saderek baheula mah dipake pikeun sesebutan kanu jadi
dulur, ayeuna dipake sesebutan pikeun kasakabeh jalma anu dipihormat.
Misalna saderek RT,
conto kecap sejena
nu hartina ngalegaan nya éta; teteh,aa, jsb.
Conto kalimah: 1) a. Bapa Si Ewon
bandar hayam. (harti heubeul)
b. “Ari bapa
lurah aya?” ceuk pa RT (harti nu
ngalegaan)
2) a. Pun Biang
mah saderekna urang Bandung.
(harti heubeul)
b. “Saderek
téh bade kasaha? (harti generalisasi)
2.2.2. Harti Kecap anu Ngaheureutan
(spesifikasi)
Harti
kecap anu ngaheureutan nyak éta harti kecap anu dipake ayeuna leuwih heureut
ambahanana tibatan harti kecap anu dipakae baheula. Conto :
- sarjana = kecap
sarjana baheula mah dipake sesbutan pikeun sakabeh jalma anu pinter/
ngabogaan kaahlian leuwih ti jalma sejen disebut sarjana, tapi ayeuna
mah kecap sarjana téh ngan dipake sesebutan pikeun ka jalma anu lulus ti
perguruan tinggi. Misalna sarjana
ekonomi, sarjana pertanian, jsb.
- guru =
kecap guru baheula mah dipake pikeun sakabeh jalma anu ngajarkeun elm ka
anu sejen, disebut guru. Kecap guru ayeuna mah ngan dipake pikeun jalma anu
ngajar di sakola wungkul. Misalna guru basa Sunda, guru matematika, guru SD,
guru olah raga, jsb.
Conto kecap anu ngaheureutan
sejenna di antarana; kitab, siswa, murid, ulama, santri, ustad, pesantren,
madrasah, kiai, gelas, jsb.
Conto kalimah: 1) a. Si Joni Uhe sarjana ekonomi lulusan
b. Pa Maman guru basa Indonesia.
2.2.3. Harti Kecap anu Ngaluhuran (ameliorasi)
Harti kecap anu ngaluhuran nya éta harti kecap anu
dipake ayeuna ajenna (nilai rasana) leuwih luhur tibatan harti kecap anu dipake
baheula. Conto :
- tenteu,
= ajenna leuwih luhur tibatan kecap bibi
- om
= ajenna leuwih luhur ti
batan kecap mamang
- istri = ajenna leuwih luhur ti batan kecap pamajikan
Conto kalimah: a. Tanteu Rina
nuju balanja di supermaket.
(ameliorasi)
b. “ Bibi
cing pang nyandakeun cai ieu aya tamu” ceuk dununganana. (harti peyorasi)
c. Bibi Si Jantuk imahna di Jakarta. (harti asal)
2.2.4. Harti Kecap anu Ngahandapan ( peyorasi)
Harti
kecap anu ngahandapan, nya éta harti kecap anu dipake ayeuna ajenna atawa nilai
rasana leuwih handap ti batan baheula. Conto :
- kecap bibi
= baheula mah dipake sesebutan pikeun ka adi bapa/indung anu
awewe, ayeuna mah kecap bibi téh dipake sesebutan pikeun ka babu
(pembentu) atawa anu status sosialna handap; bibi sayur, bibi jamu , jsb.
- mamang =
kecap mamang baheula mah dipake sesebutan pikeun ka adi
lalaki bapa/ indung, ayeuna mah kecap mamang téh dipake sesebutan pikeun anu setatus sosialna handao. Misalna;
mamang beca, mamang baso, jsb.
Conto kecap sejenna anu nilai rasana nganhandapan, di antarana;
bikang, parawan, propokator, gelandangan, lolong, budeg, jsb.
Conto kalimah: a. Si Bibi
tukang bala-bala anu disuhun ka tabrak beca. (peyorasi)
b. Pun Bibi mah didamelna di Bank
BNI. (harti nu sabenerna)
2.2.5. Harti Kecap anu Ngumpamakeun (asosiasi)
Harti
kecap anu ngumpamakeun , nya éta harti kecap anu diumpamakeun jeung harti kecap
anu ngabogaan sifat anu saraua jeung hiji barang. Conto:
-
amplop
= duit sogokan
-
korsi baseuh
= pagawean anu genah , jsb.
Conto kalimah: a. Jang Eman ari
make amplop mah teu burung wae lulus ujian.
b. Persib Maung Bandung jadi juara liga Danhill.
c. Ari make sabun
mah teu burung jadi pegawe negeri.
2.2.6. Harti Kecap anu Matukeurkeun (sinestesia)
Harti
kecap peyorasi nya éta harti kecap anu muncul balukar patukeurna panca indra. Umpamana indra
pangdenge jadi indra pangrasa. Conto:
1.a. Neng Sinta mah ari dangdos téh mani manis.
(sinestesia)
b. Rambutan
aceh mah rasana mani manis. (harti sabenerna)
2.a. Juragan Ubed
nyariosna mani teuas, basa nyarekan bujangna. (sinestesia}
b.Tangkal tiwu téh mani teuas
ari geus kolot mah. (harti sabenerna)
EVALUASI
Jawab patalekan ieu di handap !
1. Pilih kalimah di handap ieu anu hartina ngalegaan!
a. “Pa, ari ibu kamana ?” Ceuk Sinta nanyakeun
indungna
b. ”Geura tuang
heula atuh bapa!” ceuk Raras ka bapana.
c. “Ari Bapa Camat nyondong kitu Neng ?” ceuk Mang Udin.
d. Pun bapa mah nuju angkat ka Jakarta
Titenan paguneman ieu di handap !
1). Aki
: “Ulah gutak gitek wae nini,
diuk téh teu sopan, era ku pa guru!”
2). Nini
: “ih… ari si aki sok bawel!”
3). Sinta
: “jep, atuh jempe isin tuh ku
Tanteu Susi, ningali wae ka dieu!”
4). Guru
: “ Keun bae atuh, “ (tembalna,
sarta pok nyarita deui)
“ Bi
Ijah…nyandak cai yeuh kadieu, aya tamu geura suguhan!”
2. Dumasar
kana ungkara di luhur, kalimah anu kecapna ngandung harti peyorasi, nyaeta :
a. no. 1 b. no. 2 c. no. 3 d. no. 4
3. Kalimah anu kecapna ngabogaan harti spesifikasi dina
paguneman di luhur, nyaeta:
a. no.
1 b. no. 2 c. no. 3 d. no. 4
4. Kecap anu hartina ngaluhuran dina paguneman di luhur,
di antarana:
a. Bi Ijah, b.
Tanteu, c.
guru, d. nini.
Tengetan ungkara basa ieu di handap!
“Gunung Salak ari wanci isuk-isuk mah ngajogo diharudum ku halimun, estu
ku matak waas. Hal kitu téh komo deu lamun disawangna ti kadeukeutan bruhbreh
pamandangan mani endah. Angin gunung ngahiliwir kacida pisan ngeunahna.
Sakapeung mah dipirig ku sora manuk mani hipu jeung manis pisan kadengena…”
5. Kecap dina paragraf di luhur, anu ngandung harti
sinestesia, aya dina kalimah …
a. ka-1
jeung ka-2 b. ka-2 jeung
ka-3
c. ka-3 jeung
ka-4
d. ka-1 jeung ka-4
6. Kecap dina paragraf di luhur anu ngabogaan harti
sinestesia, di antarana:
a. diharudum ku
halimun, b. pamandangan mani endah
c. angin gunung
ngahiliwir,
c.sora manuk mani hipu jeung manis.
7. “Para anggota DPR keur nembongkeun sihungna dina
sidang paripurna.” Kecap sihung dina kalimah di luhur, ngabogaan harti, nya
éta:
a. huntu anu seukeut, b. duit, c. kakawasaan d. senjata.
8. “Ari make amplop mah teu burung budak téh
lulus ujianana!” kecap amplop ngandung harti;
a. sinestesia, b. asosiasi, c. peyorasi, d. ameliorasi.
9. “Robet Uhe jadi asisten pelatih sepak bola kesebelasan Italia.” Kecap asisten
ngabogaan harti : a. asosiasi, b.
spesifikasi, c. peyorasi, d. ameliorasi.
10. Pilih kalimah di handap ieu anu hartina ngalegaan!
a. Tanteu Erna tukang bala-bala
keliling ka tabrak beca.
b. Pun Bibi mah kawitna ti Bogor.
c. Para santri keur ngaji di pasantren Kiai Adullah Mustofa.
d.
“Punten bade tumaros, ari anu bade nikah téh Teteh kitu?” ceuk pa lebe

robotstxt: allowed

filter: keep


text:
Quote:
Original Posted By engaskus
aya nu uninga teu upami nuju narosan adat sunda teh mc na nyarios naon? sareng anu ti pameget na ngabales naon?
anu umum we..
Quote:
Original Posted By empatsembilan
mc? naha pameget nu ngabales?
punten abdi mah can pangalaman
maksadna panginten kieu :
Rombongan pihak pameget sumping ka pihak istri, lajeng pihak istri nampi sakumaha urang nampi tatamu :
"Ngahaturkeun wilujeng sumping ka rombongan Jang Engkus,
khususna ka Abah Empat nu dipisepuh ku urang sadaya...
Jauh dijugjug anggang diteang bari angkaribung ku tolombong eusi ranginang, asa pamohalan taya maksad taya kahayang
sok komo deui ningal Jang Engkus lir bedog tanpa sarangka,
gudal-gadil marojengja ningal mojang matak hariwang....jst..."
diwaler ku pihak pameget :
"Puji syukur ka nu Maha Ghofur,
bingah amarwatasuta ngadangu panampian anu sakitu someahna
....anapon maksad kasumpingan Abah Empat sawargi-wargi
taya sanes seja nalek mojang mencrang kembang buruan,
jalaran leres sakumaha anu tadi diuninga yen bedog gagaduhan Jang Engkus parantos ajol-ajolan,
nya manawi mamanawian di dieu,
di lebakeun gunung pakembaran
mendak liang anu tacan dicicingan...jst


text:
Warta Sunda • Umum • Rebo, 22 Méi 2013 11:26
(SundaNews, Subang) Geus kaceluk ka unggal daérah mun géng motor miboga sikep nu arogan. Resep ngaruksak jeung beuki papaséaan. Geus puguh ngahakan obat-obatan nu teu parararuguh mah. Dina urusan papaséaan, géng motor bangun taya kasieun. Tong boro ku masarakat sipil, dalah ku militér gé teu riuk-riuk gimir.
Di Subang, salah sahiji tarékah geusan nyanghareupan anggahota géng motor téh ku cara diaku. Ratuasan urang nu kawengku kana sawatara kleup motor nu aya di Subang, babarengan jeung jajaran Polrés, ngayakeun déklarasi damai sarta nampik kana sikep kotor géng motor.
“Kami ngaku ka sakumna kleup motor. Ieu tarékah téh kanggé ngirangan kagiatan jahat nu biasa dilakukeun ku géng motor. Harepan nu utamina mah urang tiasa bébas tina rupaning kalakuan géng motor. Ku kituna, kasumpingan anggahota kleup motor téh minangka pangrojong kana kagiatan kapulisian. Pon kitu deui kapulisian, moal asa-asa ngarojong kana kagiatan aranjeunna,” cék Kasatlantas Polrés Subang, AKP Ricko Taruna, Rebo (22/5/2013).
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
An Nasr
Surat An Nasr (سورة النصر) nyaéta surat ka-110 dina Al Qur'an. Surat ieu diwangun ku 3 ayat sarta kaasup surat madaniyah. An Nasr hartina pitulung, ngaran surat ieu patula-patali jeung jejer surat ieu nyaéta jangji yén pitulung Alloh baris datang sarta Islam baris meunangkeun kameunang.
Daptar eusi
Eusi jeung Tarjamah[édit | sunting sumber]
Hubungan surat An Nasr jeung surat Al Lahab[édit | sunting sumber]
Surat An Nasr ngajelaskeun ngeunaan kameunang anu katampa Nabi Muhammad s.a.w. sarta para pamilonna, sedengkeun surat Al Lahab ngajelaskeun ngeunaan kabinasaan sarta siksaan anu baris ditarima ku Abu Lahab sarta pamajikanana minangka jalma-jalma anu ngarempak Nabi.
Tumbu kaluar[édit | sunting sumber]
- Surah An-nashr Surah An-nashr di e-mushaf.com
Rujukan[édit | sunting sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971


text:
Dongeng éta tiheula mindeng diceritakan ku kolot ka anak atawa incuna nyanghareupan saré. Di Sunda loba dongeng kawas éta, kedalkeun dongeng si Buaya jeung si Peucang, Monyét jeung Anak Pak Tani, Sakadang Kuya jeung Sakadang Monyét, sarta séjén sebaginya. Dongeng-dongeng kasebut kasampak écés mangrupa hiji carita khayalan di luar alam nyata.
Tapi, aya dongeng anu seolah-olah di alam nyata sarta melegenda, komo jadi salah sahiji ikon urang Sunda, nyaéta dongeng si Kabayan. Sagala rupa carita lila sarta modern ngeunaan si Kabayan tetep ngandung daya kenyang pikeun anu ngaregepkeun atawa anu menyimaknya. Opat inohong utama dina dongeng si Kabayan nyaéta Nyi Iteung minangka kabogoh sarta jadi pamajikan si kabayan, si Abah anu mangrupa bapana Nyi Iteung, si Ambu anu mangrupa indungna Nyi Iteung, sarta si Kabayan sorangan. Dongeng si kabayan sempet di filmkan jeung sawatara judul, di antarana Si Kabayan Saba Dayeuh, kira-kira warsih 1989. Film éta disutradarai ku Eddy D. Iskandar sarta dibintangi ku Didi Petet sarta Faramitha Rusady. Kiwari, inohong si Kabayan dijieun ogé dina wangun film kartun “si Kabayan” anu disiarkan ku salah sahiji télévisi swasta nasional.
Dongeng Sunda di Radio
Sajaba hal di luhur, dongeng ogé aya anu di sampaikan ngaliwatan radio. Hal éta kurang leuwih antara warsih 1980—1990-an. Dongeng Sunda ngaliwatan radio mangrupa salah sahiji acara pavorit urang Sunda dina wayah éta. Disiarkan kira-kira pukul 10.00 WIB, soré kira-kira pukul 15.00, peuting kira-kira pukul 16.30, sarta sebaginya.
Husus ngeunaan dongeng Sunda di radio. Dongeng ieu mindeng ngagunakeun kasang carita di pilemburan sarta nyaritakeun ngeunaan jawara pembela kebenaran. Jawara kasebut miboga élmu anu luhur, tapi miboga lawan anu ampir saimbang. Tapi, dina ahir carita, sang jawara-lah anu sok meunang. Aya sawatara inohong jawara dina carita dongeng anu béda. Aya si Rawing, si Buntung Jago Tutugan, si Bongkok, sarta sajabana. Sedengkeun sawatara pendongeng anu masyhur dina wayah éta, di antarana Wa Kepoh, Mang Barna, sarta Bang Rahmat. Komo wa Kepoh kacatet minangka pendongeng pangmahalna. Rékaman dongengnya disiarkan ampir di sakumna stasion radio swasta di Jawa Kulon. Hal éta dirojong ogé ku sponsor tunggal anu maturan dongengnya.
Saterusna mecenghul varian dongeng Sunda, nyaéta dongeng si Kunang. Minangka pendongengnya leuwih ti hiji urang, nyaéta didongengkan ku Tisna Suntara sarta Bang Andi. Inohong si Kunang di dampingi ku inohong séjénna, kawas Mang Ménta anu boga sora has rada sesek, Bah Jangkung, Mas Paidjo, sarta Nyi Iting. Dongeng kasebut pohara menghibur pendengarnya sarta disiarkan dina beurang poé pas pisan kalayan balik anak sakola atawa pagawé. Tapi, seiring lalampahan wayah, dongeng si Kunang ogé tikerelep palid tergerus jaman. Ku kituna,kini dongeng-dongeng Sunda di radio ngan sawates memori anu mebes dina ingatan para penggemarnya.
Dongeng Sunda di radio, lain waé minangka sarana hiburan pikeun masarakat di Tatar Sunda dina wayah éta. Tapi, di jerona ogé kentel kalayan peunteun-peunteun budaya Sunda. Hal anu henteu bisa diabaikan ogé nyaéta ngeunaan basa Sundanya. Kalayan mindeng ngaregepkeun dongeng Sunda di radio dina wayah éta, sacara laun laun pendengar baris diasupi kosakata-kosakata kesundaan anu meureun deungeun kénéh pikeun sawaréh pendengar. Utamana pikeun kawula ngora anu perlu kiriman kosakata-kosakata basa Sunda. Di sisi séjén, baris dibiasakeun ogé ngadéngé dialek kesundaan anu has.
Sajaba ti éta, dongeng Sunda di radio ngandung peunteun-peunteun edukatif anu positif pikeun generasi penerus bangsa, hususna di tatar Sunda. Generasi penerus sacara henteu langsung disuguhan sawatara sipat anu variatif. Ancik kumaha padai-pandainya nyokot hikmah. Kolot anu babarengan ngaregepkeun dongeng kasebut, sedikit-demi saeutik atawa sacara anca ngasupkeun pangaruh-pangaruh positif sabot mengomentari carita dongeng kasebut. Ku kituna, dongeng éta bisa jadi sarana pikeun menanamkan peunteun-peunteun edukatif. Di sisi séjén, ayana arahan ti Pendongeng anu resep ditempatkeun di ahir siarannya, nyaéta jeung babasan candak nu saena piceun nu awonna.
Tapi, pohara pikalebareun. Kejayaan dongeng Sunda meredup kira-kira warsih 1990-an. Seiring éta pendongeng sarta naskahnyapun lenyap bak dilegleg bumi. Hal kasebut dimungkinkan nguranganana pendengar anu ngabalukarkeun undurnya pariwara nu ngarojong acara kasebut. Ku kituna hal éta, dianggap geus henteu nguntungkeun deui pikeun sagala rupa pihak anu patali. Hususna pikeun nu ngokolakeun stasiun radio anu bersangkutan.
Dibukukan
Kiwari, sésa-sésa kejayaan dongeng Sunda rada hésé dilacak alatan henteu ninggalkeun tapak anu signifikan. Naskah-naskah dongeng Sunda di radio, hésé teuing pikeun ditéang dipasaran alatan henteu dibukukan atawa lamun aya anu geus dibukukan, tapi euweuh penerbitan deui. Padahal buku nyaéta salah sahiji pengarsipan anu cukup alus. Di sisi séjén, pohara minim ayana para peneliti basa atawa sastra anu mengkaji sarta meniliti ngeunaan dongeng Sunda jenis ieu. Béda kalayan jenis dongeng séjénna, kawas dongeng si Kabayan. Dongeng kasebut loba variannya, alus dina wangun cerpen, carpon, carita Sunda, sarta komo nepi ka difilmkan.
Ku kituna, lamun dongeng Sunda di radio henteu meujeuhna siar deui alatan beurat bersaing kalayan média hiburan séjénna atawa dianggap tinggaleun jaman. Sahenteuna, aya naskah-naskahnya anu bisa disusud. Bisa ogé pikeun nu nulis atawa pengarangnya bisa digawé babarengan kalayan penerbit anu paduli jeung hasanah Sunda pikeun dipedar dina wangun buku, novel, roman, atawa wangun séjénna. Ku kituna dongeng kasebut bisa jadi bahan kajian ilmiah sarta di sisi séjén minangka salah sahiji wangun apresiasi ka pengarangnya, anu dina wayah éta henteu dipopulerkan. Lainna ayana World Book Day (Poé Buku Sadunya) tanggal 23 April anu ditetepkeun ku UNESCO, salah sahijina minangka wangun apresiasi ka sawatara pengarang? Salah sahijina ka pengarang buku kenamaan anu ngaranna William Shakespeare? Sabenerna éstuning tohaga pengarang dongeng Sunda di radio kasebut. Tapi nyaah, di mana ayana teu sapopulér pendongengnya. Leuwih wangun apresiasi dana ka karya-karyanya kasebut.
Nu nulis, Staf Téknis Balé Basa Bandung


text:
Tétanus
Tétanus mangrupa panyakit renkeng otot.[1] Panyababna téh aya dua macem, nyaéta alatan inféksi baktéri Colostridium tetani atawa alatan naékna hormon paratiroid anu dihasilkeun di kelanjar paratiroid.[1] Bakteri Clostridium tetani sanggup mroduksi racun tetanospamin anu narajang saraf di deukeut tatu.[1] Gejalana mangrupa kelenjar otot dina caréham, saterusna nyebar ka otot beuheung, taktak, tonggong, beuteung, leungeun, sarta suku.
Kejang Sungut[édit | sunting sumber]
Tétanus, ogé dipikawanoh minangka kejang sungut, nyaéta panyakit serius, tapi bisa dicegah anu mangaruhan otot-otot awak sarta syaraf.[2] Ieu biasana mecenghul ti tatu kulit anu disababkeun ku baktéri anu disebut Clostridium tetani, anu mindeng kapanggih di jero taneuh.[2] Sanggeus baktéri aya dina awak, maranéhanana ngahasilkeun neurotoksin (hiji protéin anu jadi racun pikeun sistem saraf awak) anu dipikawanoh minangka tetanospasmin anu ngabalukarkeun kejang otot.[2] Toksin bisa ngalakonan lalampahan ka sakumna awak ngaliwatan aliran getih sarta sistem geutah hérang. Kawas medar leuwih lega, toksin ngaréwong aktivitas normal ti saraf di sakumna awak, anu ngabalukarkeun kejang otot umum. Tampa diubaran, tétanus bisa ngabalukarkeuun hal anu fatal.[2] Di Amérika Sarikat, kalolobaan perkara tétanus kakontaminasi alatan katojos, contona katojos paku.[2] Sakapeung tatu nu leutik teh tara dipariksa ka dokter ku sakumna jalma.[2] Tatu anu ngalibatkeun kulit nu paéh (kawas tatu kabeuleum, radang tiis, gangren, jsb) leuwih condong ngabalukarkeun tetanus. Tatu nu kakontaminasi jeung taneuh, cai acay, atawa tinja, utamana lamun henteu bener dibersihkeun - sarta kulit nu ditojos ku jarum nu teu bersih (kawas pamakéan ubar atawa anu ditato atawa ditindik) éta ogé ngaronjatkeun mamala.
Tetanus Neonatorum[édit | sunting sumber]
Wangun séjén ti tetanus nyaéta tetanus neonatorum, lumangsungna dina orok nu anyar lahir anu dina kaayaan teu cageur, utamana lamun tali bujal nu tunggul sarta kakeunaan baktéri.[2] Saméméh imunisasi, tetanus neonatorum laér leuwih umum di Amérika Sarikat.[2] Ayeuna, imunisasi téh mindeng dilakonan pikeun ibu-ibu nu ngahasilkeun antibodi pikeun orok nu dijero beuteungna kénéh.[2] Tetanus umumna jarang lumangsung di Amérika Sarikat sarta nagara-nagara séjén kalayan program vaksinasi tetanus - leuwih saeutik ti 50 perkara tetanus anu dilaporkeun saban taun di Amérika Sarikat.[2]


text:
Insulin
Insulin (tina basa Latin insula, "pulo", sabab dihasilkeun dina Pulo Langerhans, pangkréas) mangrupakeun hormon polipéptida nu ngatur métabolisme karbohidrat. Lian ti pancénna salaku éféktor utama homéostasis karbohidrat, insulin ogé mangaruhan métabolisme lemak: bisa ngarobah kamampuh ati pikeun ngaleupaskeun simpenan lemak. Kadar insulin boga pangaruh gedé pisan pikeun sakabéh awak.
Insulin dipaké sacara médis pikeun natambaan sababaraha bentuk diabetes mellitus. Pasén diabetes mellitus tipe 1 gumantung pisan ka insulin ti luar (biasana disuntikkeun subkutan) sabab awakna sorangan teu bisa ngahasilkeun hormon ieu; kitu ogé pasén diabetes mellitus tipe 2 nu produksi insulinna teu cukup atawa résistén insulin, perlu asupna insulin pikeun ngatur kadar glukosa getihna.
Ukuran insulin téh 5,808 kDa, kalawan rumus émpiris C257 H383 N65 O77 S6. Mun dibandingkeun antarspésiés sato, strukturna béda-béda saeutik. Kakuatanana dina ngatur métabolisme karbohidrat ogé teu sarua. Nu paling mirip jeung insulin manusa téh nyaéta insulin babi.
Tumbu kaluar[édit | sunting sumber]
- Insulin: entry from protein databank
- The History of Insulin
- INS Insulin katut patalina jeung ngolotan ti basis data GenAge.
- Insulin Lispro
- CBC Digital Archives - Banting, Best, Macleod, Collip: Chasing a Cure for Diabetes


text:
"Nyanggakeun sabrang salayan lebet ka cabe mah henteu, nyanggakeun hatur lumayan lebet ka sae mah henteu."
Senin, 24 Mei 2010
Mengenal Inohong / Tokoh Nasional dari Tatar Sunda: R.H. MOHAMAD SANUSI HARDJADINATA
BIOGRAFI
R.H. MOH. SANUSI HARDJADINATA
Ku : M. Ridwan Iskandar
Harepan R. Wirantadidjaja sangkan putrana tiasa janten menak karasa pamohalan pikeun ngawujud. Sabab jadi menak teh kudu tamatan Sakola Menak (Hoofdenschool), sedeng Sanusi teu mungkin tiasa lebet ka eta sakola. Kaayaan jaman harita teu ngamungkinkeun pikeun ngabiayaan pendidikan anu sakitu mahalna. Tapi sanajan kitu, sumanget Sanusi kanggo neraskeun sakolana henteu pareum kitu wae. Sabada namatkeun HIS di Garut, anjeuna ahirna lebet ka sakola pendidikan guru HIK (Hollandsch Inlandsche Kweekschool) anu kocap kalawan sebutan Sakola Raja di Bandung. Sanusi lebet ka Onderbouw HIK taun 1933 (diploma Mulo B) dugi ka lulus sareng Bovenbouw HIK taun 1936 (Onderwijzers Akte).
Aya tilu sobat dalit Sanusi nalika sakola di HIK anu salawasna ngancik dina ati sanubarina, nyaeta: Sukanda Bratamanggala, Subiadinata, sareng A’on. Tilu sobat opatan sareng Sanusi sok dilalandih kwartet. Sabada ancrub di masarakat eta opat sosobatan teh naratas karir anu beda-beda. Sukanda dibawa nasib pikeun aktif dina widang militer, sedengkeun Subiadinata sareng A’on malang mulintang di dunia pendidikan, ari Sanusi ditakdirkeun pikeun milih ancrub di widang pamarentahan.
Taun 1936 Garut katarajang wabah pes, Taun eta pisan taun musibah kanggo Sanusi, anjeunna ditilar ku ibu ramana mulih ka rohmatulloh. Ampir sadaya kulawargina ngantunkeun pikeun salalamina ku alatan eta wabah. Di antara kulawargina mung anjeunna wungkul nu nyesa. Ti harita Sanusi nunggul pinang. Teu aya baris pigeusaneun. Kamana deui kedah ngadu nasib.
Taun 1936 anjeunna ancrub kana dunia pendidikan, karir awalna janten guru di HIS partikelir. Anjeunna ngajar di HIS Kramat, Betawi, kota anu kiwari disebut Jakarta.Ti kota kolonial ieu anjeunna ngalih deui ka kota leutik teras ngajar di HIS Muara Dua, Lampung, Sumatera Selatan. Teu kungsi lami ngalih deui nyaketan lemburna. Anjeunna ngalih ka Bandung ngajar di HIS Pasundan. Dina taun 1939 anjeunna ngajar di Inheemsche MULO Pasundan. “Kuring emut keneh, samemeh jadi guru diuji heula. Harita kawilang istimewa pikeun guru nonoman bisa ngajar disakola ‘menengah’. Eta sakola teh pernahna di Jalan Kopo.” Kitu kasauran Sanusi waktu diwawancara ku wartawan Mangle dina taun 1985.
Salaku nonoman anu icikibung dina dunia pendidikan tur aktif di ‘Sarekat Kerja’ Onderwijers Vak Organisatie (O.V.O) cabang Bandung hiji organisasi guru para alumni HIK, Sanusi ngaraos kagugah pikeun ngagabung tur aktif di Paguyuban Pasundan. Samalah anjeunna sasarengan sareng Sukanda Brata Manggala ngadegkeun Pandu Organisasi Pasundan disingget POP. Harita Paguyuban Pasundan nuju dipingpin ku R. Oto Iskandar di Nata. Paguyuban Pasundan mere rupa-rupa ‘kontribusi’ pikeun ngamajukeun masarakat pribumi dina jaman kolonial Belanda. Paguyuban Pasundan oge bagerak pikeun ngamajukeun bidang sosial, ekonomi, budaya, jste. di Tatar Pasundan. Salasahiji tokoh Pasundan anu dianggap guru ku anjeunna nya eta Bapa Ema Bratakusumah.
Taun 1942 Jepang datang ngajajah lemah cai. Dina waktu anu singget Panglima Perang Hindia Belanda nandatangan surat serah bongkokan tanpa sarat ka Panglima Militer Jepang di Kalijati. Ti harita pamarentah militer Jepang, penjajah kulit koneng jadi nu kawasa di Hindia Belanda, ngaganti penjajah bule. Harepan pikeun mangsa nu bakal datang anu leuwih hade teh sirna sapada harita.
Dina awal kakawasaanana Jepang nutup sakabeh sakola nu aya di Indonesia. Nya ti harita Sanusi janten ngaligeuh. Sagala rupa karasa leuwih werit, sok komo harita teh anjeunna tos kagungan rarabi tina pernikahan sareng R.Iin Sopiah anu ditikah taun 1938. Untungna sataun ti dinya sakola-sakola teh dibaruka deui. Sanusi gasik ngalamar janten guru. Tapi dalah dikumaha, nasib teu acan mihak ka anjeunna; lamaran ditolak, alesanana basajan pisan, guru sakola menengah nu ditarima teh kudu ngabogaan pangalaman salila sabelas taun.
Sanusi ngaraos helok ku ayana katangtuan pangalaman ngajar sabelas taun ieu. Sabab nurutkeun pangemut anjeunna elmu ngajar tos kacangking. Anjeunna tos cukup lami ngajar, ngan tacan sabelas
taun. Najan kitu, anjeunna ngaraos tos kagungan kamaheran ngajar anu nyekapan. Ahirna Sanusi mutuskeun pikeun liren janten guru. Anu engkena ieu pamadegan teh matak pikareueuseun lantaran anjeunna henteu kantos ngadamel di pamarentahan penjajah.
Jaman penjajahan jepang teh jaman anu sarwa sulit Sanajan kagungan ijazah guru teu babari nyiar kasab. Dina kaayaan kitu, kasab naon wae oge dilakonan asal halal. Anjeunna kapaksa janten tukang catut karcis bioskop. Barang tos genep bulan janten tukang catut, teu kantos lami jol atasanana di sakola guru sumping ka bumina, ngajakan deui ngajar di sakola guru anu bade diadegkeun. Sanusi nolak kana eta ajakan lantaran alim ngaletak ciduhna nyalira.
Sataun ti harita , atasan Sanusi ka bumina deui. Lain nawaran janten guru tapi janten kepala sakola. Sanusi tetep nolak lantaran kukuh kana naon anu tos diucapkeunana. Dina mangsa penjajahan Jepang, sakabeh organisasi “pergerakan” dibubarkeun kaasup Paguyuban Pasundan. R. Oto Iskandar Di nata kudu nyalametkeun dana organisasi anu dibubarkeun. Ku kituna anjeunna nawisan Sanusi pikeun ngajalankeun dana organisasi dina wangun usaha. Sanusi dipaparin modal ku Pa Oto anu seueurna saratus ringgit. Anjeunna muka warung dina tilas kantor Paguyuban Pasundan di Jalan Dalem Kaum Bandung. Eta warung teh dinamian ”Badan Oesaha Perekonomian” (BOP). Ieu usaha dagang teh lami-lami mah mekar. Anjeunna dipercanten pikeun ngimpor barang. Kamaheran di widang perekonomian nyababkeun anjeunna diangkat janten anggota “Pengurus Persatuan Pedagang” Indonesia di Bandung,
sareng “Pengurus Koperasi Distribusi Priangan” (Sangio Kumiai Renggokai Priangan-Shu). Lantaran tugasna beuki beurat, kapangurusan di BOP dipasrahkeun ka nu sanes.
Kasuksesan Sanusi dina ngokolakeun dana Paguyuban Pasundan teu leupas tina sikep anjeunna dina soal ngokolakeun dana. Anjeunna salawasna nandeskeun pola hirup rikrik gemi, ngeureut neundeun (pinter nabung), henteu awuntah (boros atawa royal).
Tanggal 14 Agustus 1945 Jepang serah bongkokan ka sekutu, perang Asia Timur Raya reureuh. Sukarno sareng Hatta nembe mulih ti Vietnam nepungan panglima Jepang, Ngan ukur dina itungan poe ti harita, detik-detik proklamasi 17-Agustus-1945 geus muka lambaran hirup anyar pikeun bangsa Indonesia.
Isukna PPKI, anu diwakilan ku wawakil ti Pulo Jawa, Sumatera, Sulawesi, jeung Kalimantan (baheula eta runtuyan pulo teh disebutna Sunda kecil) nyieun rarancang UUD anu geus disiapkeun ku BPUPKI sarta disahkeun anu kiwari disebut UUD 1945. Salian ti eta PPKI netepkeun ngadegna Komite Nasional Indonesia Pusat (KNIP) pikeun nampung pangdeudeul ti masarakat kana ngadegna nagara Republik Indonesia.
Luyu jeung kawijakan di pusat, di tingkat karesidenan diwangun Komite Nasional Indonesia Daerah (KNID). Dina gempungan anu dipingpin ku R. Puradireja kapilih 23 urang anggota. Sanusi Hardjadinata kapilih salaku wawakil ti kalangan padagang. Lajeng anjeunna oge diangkat salaku anggota Dewan Pemerintahan Harian Karesidenan Priangan. Nalika kalungguhan Residen Priangan dicepeng ku R. Indung Ardiwinangun, luyu jeung putusan gempungan KNID 1 September 1945, Sanusi Hardjadinata anu lahir di Desa Cinta -Sukawening Garut tanggal 24 Juni 1914 ieu kapilih janten Wakil Residen sareng resmi janten Pegawai Tinggi Residen Priangan. Taun 1947 janten Pegawai Tinggi Departemen Dalam Negeri RI, sarta janten Pegawai Tinggi anu diperbantukeun di Residen Madiun. Ti taun 1945 dugi ka taun 1950 anjeunna ngiring gerilya sareng TNI di Priangan sareng di Madiun JawaTimur. Taun 1951 sabada janten Komisaris Republik Indonesia Serikat pikeun Jawa Barat sarta Residen Priangan, anjeunna diangkat janten Gupernur Jawa Barat dugi ka taun 1957. Teu kakantun dina taun 1955 anjeunna oge mupuhuan panitia lokal Konperensi Asia Afrika di Bandung.
Masih keneh seueur kalungguhan sanesna anu dipercantenkeun ti nagara ka anjeunna, di antarana:
Taun 1951- GupernurJawa Barat
• Taun 1957-1959 Mentri dalam negeri
• Taun 1960-1964 Duta Besar Indonesia pikeun Republik Persatuan Arab (Mesir)
• Taun 1964-1966 Rektor Universitas Negeri Padjadjaran Bandung
• Taun 1966 Mentrei Utama RI Bidang Industri dan Pembangunan
• Taun 1967 Menteri Pendidikan, Pengajaran dan Kebudayaan (PP&K)
• Taun 1968-1970 Diperbantukeun di Departemen Dalam Negeri
• Taun 1975-1978 Anggota Dewan Pertimbangan Agung (DPA)
• Jrrd …
Sanajan anjeunna nyepeng rupa-rupa kalungguhan di pamarentahan, tapi anjeunna mah salawasna basajan, nepi ka kungsi hiji inohong pamarentahan, Ali Sadikin manten Gupernur DKI Jakarta nyarita: “Sim kuring kalintang ngajenan pisan kana kasederhanaan Bapa Sanusi Hardjadinata.”
RH. Moh. Sanusi Hardjadinata mulih ka rohmatulloh di Bandung 19 Rajab 1416 H/ 12 Desember 1995
Muga –muga naon anu ditaratas ku anjeunna sing jadi hikmah keur balarea, hususna urang Sunda umumna bangsa Indonesia. Amin Ya Robbal Alamin.
(Dicutat tina: Negarawan dari Desa Cinta. DR Nina H. Lubis)


text:
Hurang
Hurang nya éta sato anu hirup di cai hususna walungan, sagara, atawa danau. [1] Hurang bisa kapanggih di ampir kabéh "kuyumbang" cai anu ukuranana badag boh cai tawar, cai payau, boh cai asin dina jejero variatif, ti deukeut permukaan nepi ka sawatara rébu méter di handapeun permukaan. [1] Hurang dawam dijadikeun kadaharan sagara (seafood).[1]
Jenis-jenis Hurang[édit | sunting sumber]
- Hurang Jerbung ( Penaeus merguiensis )
Hurang jerbung disebut ogé hurang bodas “ White Shrimp “. Ciri-cirina antara séjén: kulitna ipis sarta leueur, warna bodas rada konéng jeung bintik héjo sarta aya anu boga warna konéng kabeureum-beureuman. Hurang ieu miboga jenis-jenis séjén kawas: Hurang Peci, Hurang Awi, Hurang Banana. [1]
- Hurang Kembang ( Penaeus sp )
Hurang ieu boga warna héjo semu hideung jeung gurat coklat, kulit sarta sukuna rada beureum, corak warnana kawas kembang. [1]
- Hurang Windu / Pacét / Tiger ( Penaeus monodon )
Hurang ieu kulitna kandel sarta teuas, boga warna héjo semu biru jeung gurat anu leuwih poék, aya ogé anu boga warna rada beureum jeung gurat coklat beureum.[1]
- Hurang Cokong / Tokal / Gantar / Fresh Water ( Macrobrachium sp )
Hurang ieu téh hurang cai tawar. Warnana rupa-rupa, aya anu héjo semu biru, héjo semu coklat, konéng semu coklat sarta berbercak kawas hurang windu tapi bentukna leuwih buleud. [1]
- Hurang Dogol ( Metapenaeus monoceros )
Hurang ieu kulitna kandel sarta garihal, warnana beureum ngora rada konéng. [1]
- Hurang Ucing “Cat Prawn”
Hurang ieu leutik-leutik, anu pangbadagna ukuranana 31 – 40 buntut/lb. Warnana héjo kalayan gurat-gurat konéng sarta bodas. Aya ogé anu boga warna konéng jeung gurat coklat sarta bodas.[1]
Kaasup jenis hurang ieu téh hurang peci anu warnana leuwih poék sarta totol-totol hideung sarta hurang dogol anu kelir kulitna beureum semu coklat. [1]
- Hurang Sikat / Kipas ( Panulirus sp )
Hurang ieu kawas “ Lobster “ tapi ukuranana leuwih leutik sarta kulitna leuwih beyé sarta rada garihal. Warna kulit semu coklat.[1]
- Hurang Karang / Barong ( Panulirus sp )
Hurang ieu kawas hurang sikat tapi ukuranana aya anu badag sarta kulitna teuas. Warnana aya rupa-rupa, aya anu héjo, coklat, coklat semu beureum sarta hideung semu biru, biasana totol-totol bodas, beureum atawa coklat, disebut ogé Lobster.[1]
Mangpaat[édit | sunting sumber]
Hurang leuwih alus didahar sabada olahraga sabab ngabogaan protein anu rendah lemak.[2] Kolesterol anu aya dina hurang alus pikeun jelma anu sok olahraga utamana olahraga angkat beusi.[2] Hurang miboga antioksidan pikeun nyingkahan panyakit kanker, rontok nepi ka botak, jeung obesitas.[2] Sakabeh ieu sabab hurang miboga vitamin anu gedé nya éta vitamin B12 jeung vitamin D.[2] Pamungkas hurang miboga asam lemak omega3 pikeun ngajadikeun awét ngora, ngajagaan tembok dinding pembuluh darah tina radikal bebas, nyingkahan panyakit jantung. [2]


text:
Sabtu, 09 Oktober 2010
NOVEL
Wangenan Novel
Kecap Novel asalna tina basa latén. Asal kecapna nyaéta novus nu hartina anyar, robah jadi novellus, tuluy robah deui jadi novel. Pangna disebut anyar lantaran dina kasusastraan Barat wangun novel leuwih pandeuri ayana batan wangun roman (Sumarsono, 1996:2).
Sakapeung istilah novel jeung roman dina sastra Sunda téh sok matak ngabingungkeun, saolah-olah dina sastra Sunda aya karangan nu disebut novel jeung aya karangan nu disebut roman. Hal ieu téh lain dina sastra Sunda waé, tapi ogé dina sastra Indonesia. Sakapeung ieu dua istilah téh sok nimbulkeun pabeulit harti. Ieu dya istilah téh kabéh ogé asalna ti nagri deungeun, nya éta Inggris. Istilah roman téh aya bédana. Éta hal ditétélakeun ku Clara Reeve dina Rene Wellek jeung Austin Warren saperti dihandap ieu :
“Teh novel is a ficture of real lifer and manner, and or teh time in wich it is writen. Teh romance, in lofty and elevated language, deskribes what happened nor is likely happen.”
”Novel merupakan gambaran kehidupan dan kebiasaan-kebiasaan yang nyata pada masa novel itu ditulis . roman, dengan bahasanya yang agung dan diagungkan, menggambarkan kehidupan yang tidak akan pernah terjadi.” (Budiaanta,1990 : 128).
Dumasar kana katerangan diluhur, nu ngabédakeun roman jeung novel téh nya éta novel mah ngagambarkeun kahirupan manusa sapopoé nu eusina (caritaan) leuwih réalistis, ari roman mah ngagambarkeun kajadian ahéng tur luar biasa, jeung dina eusina leubeut ku hal-hal nu sifatna imajinatif.
Dina sastra Sunda jeung sastra Indonesia mah istilah novel jeung roman téh dianggap sarua. Ieu hal saluyu jeung pamadegan jakob Sumardjo (1991:2) nu nétélakeun yén novel jeung roman téh saenyana mah éta-éta kénéh. Patali jeung hal nu kasebut diluhur, najan hartina sarua istilah nu rék dipilih téh novél. Hal ieu téh sangkan teu timbul pabeulit harti.
Sangkan écés ieu dihandap aya sababaraha pamadegan ngeunaan novél upamana:
a. Iskandarwassid (1992: 91) nyebutkeun novel nya éta prosés rékaan (fiksi) nu naratif (ngawuhud lalakon) umumna panjang sarta galur caritana atawa plot na kompleks (ngaran cabang).
b. Jakob Sumardjo jeung Saini K.M. (1996: 29) nyebutkeun:
“ Dalam arti yang luas novel adalah cerita berbentuk prosa dalam arti yang luas. Ukuran yang luas disini dapat berarti cerita dengan plot (alur) yang kompleks, karakter yang banyak, tema ynag kompleks, dan suasana yang beragam pula. Namun ukuran yang luas disini juga tidak mutlak demikian, mungkin ukuran yang luas hanya salah satu ansur fisiknya saja, misalnya temanya, sedang karakter, setting, dan lain-lainya hanya satu saja.
c. Tatang Sumarsono (1986: 63) nyebutkeun novel téh nya éta karangan fiksi anu ngagambarkeun kahirupan manusa sapopoé jalan caritana, loba bagian bagianna tapi angger gumulung dina hiji leunjeuran, dina eusi caritana digambarjeun watek para palaku, suasan, waktu, jeung tempat lumangsungna kajadian (carita).
d. Taufik Faturrahman (1983: 49) nyebutkeun novel nyaéta carita rékaan anu panjang, ditulisna dina basa lancaran, eusina ngagambarkeun kahirupan manusa anu lumangsung dina waktu jeung tempat anu dumuk.
e. Jakob Sumardjo (1981: 22) nyebutkeun yén novel téh diwengku ku ayan hiji carita poko sarta ditambah ayan sababaraha carita panglengkep, palakuna loba, ogé loba pasualanana. Tapi gumulung dina hiji leunjeuran.
f. Yus Rusyana (1981: 125) nyebutkeun yén novel téh carita nu panjang dina wangun lancaran, jalan caritana loba bagian- bagianana. Kitu deui palakuna loba. Atuh mangsa anu kacaturna ogé lila. Dina novel mah langka aya hal anu pamohalan. Palaku, jalan carita, tempat jeung waktu kajadian téh kaayaanana bisa katarima ku akal.
g. Nurutkeun “ The American College Dictonary” (1980: 830) nu dicutat ku Tarigan (1985:164) ditétélakeun yén “ Novel adalah suatu cerita fiktif, dalam panjang yang tertentu, yang melukiskan para tokoh, gerak, serta adgan kehidupan nyat yang representatif dalam suatu alur atau suatu keadaan yang agak kacau atau kusut”.
Dumasar tina sababaraha pamadegan diluhur, katangén yén teu sakabéh unsurna novel ngarancabang(kompleks), hal ieu katangén diluhur nurutkeun Jakob Sumaedjo jeung Saini K.M.
Nurutkeun Tarigan (1985: 165) biasana legana ukuran novel bisa ditilik tina jumlah kecapna. Hiji novel biasana jumlah kecapna paling saeutik 35.000 kecap, atawa 100 kaca, atawa leuwih kurang 2 jameun upama dibaca.
Unsur Intrinsik novel
Unsur-unsur anu aya di jero novel
Tema
Iskandarwassid (1992: 158) nyebutkeun anu disebut téma téh nya éta hiji tangtungan atawa hiji ageman anu sifatna abstrak, dipageuhan dian racikan karangan rékaan pikeun ngayakinkeun nu maca, bisa jadi ku pangarang ditembrakeun (ditulis) tapi mimindengna mah implisit.
Saterusna, Aminuddin (1991: 91) nétélakuen, “Tema adalah ide yang mendasari suatu cerita sehingga berperanan juga sebagai pangkal tolak dalam memaparkan karya fiksi yang diciptakannya.”
Pangarang dina nulis hiji karya sastra mibanda tujuan pikeun hal ka nu maca, lain ngan ukur nyarita. Nu dicaritakeun téh bisa mangrupa pasualan kahirupan jeung sawangan kana éta pasualan.
Téma mangrupa unsur penting lantaran bisa nunjukkeun pasualan nu rék nepikeun ku pangarang dina éta karyana. Tema anu dipilih bisa ngeunaan tangtungan hirup, ajaran agama, adat istiadat, ajaran moral, jeung sajabana.
Nurutkeun William Henry Hudson (Esten, 1990: 22), téma nu hadé nya éta hiji téma kudu hiji pasualan manusa anu lega tur leleb sarta bener-bener karasa jeung ditarima salaku pasualan kamanusaan.
Jadi, cindekna nu disebut téma téh nya éta anu jadi jejer utama atawa ide utama pamikiran pangarang anu timbul tina pasulan hirup.
Latar (setting)
Latar atawa setting nya éta gambaran waktu, kaayaan pajamanan, patempatan, lingkungan, suasana, jeung saterusna nu ngalantarankeun kajadian carita. Tegesna mangrupa salah sahiji dina adegan karangan. Merenah henteuna milih latar jeung ngadeskripsikeunana milu nangtukeun ajén karangan (Iskandarwassid, 1992: 75).
Amanat
Pesen anu nyangkaruk dina hiji carita nu haying ditepikeun panulis kanu maca. Unggal carita, pasti pangarang mibanda maksud atawa hal-hal anu hyng ditepikeun ka nu maca, éta maksud pangarang téh mangrupa amanat. Amanat aya anu langsung nembrak karasa ku nu maca, aya anu dibalibirkeun henteu togmol. Amanat biasana nepikeun hiji ajaran moral, atawa pesen sangkan masarakat robah kaayaanana, boh kahirupan fisikna boh kahirupan batinna atawa rohanina.
Galur/ plot
Runtuyan kajadian atawa kagiatan nu aya dina hiji carita
pangarang ngamiitian carita ngaliwatan hiji kajadian anu matak panasaran atawa nimbulkeun pananya, atawa suspense. Atawa mungkin baé henteu, Sanggeus kitu maju kana klimaks, sarta ahirna nepi karéngséna masalah.
Palaku/tokoh
Palaku/ tokoh anu ngalalakon
Wangun Ekstrinsik
Sudut pandang pangarang
Sudut pandang nu maca
Asupna novel kana sastra Sunda teh mangrupa pangaruh sastra Barat, utamana Walanda. Novel munggaran dina sastra Sunda nyaeta Baruang ka nu Ngarora karangan Daeng Kanduruan Ardiwinata (D.K> Ardiwinata), terbit taun 1914. Upama dibandingkeun jeung novel munggaran dina sastra Indonesia, Azab dan Sengsara karangan Merari Siregar, anu terbit taun 1920, leuwih ti heula genep taun. Jadi kurang merenah upama novel dina sastra Sunda teh mangrupa pangaruh tina sastra Indonesia.
Papasingan Novel
1. Novel Barudak
Novel barudak nyaeta novel anu diajangkeun pikeun bacaeun barudak. Masalah anu dicaritakeunana, masalah-masalah anu raket patalina jeung kahirupan barudak. Kitu deui dina cara nyanghareupan jeung ngarengsekeun eta masalah, luyu jeung pikiran katut jiwa barudak. Palaku utamana oge barudak deuih.
Novel barudak jeung pangarangna dina sastra Sunda, di antarana:
a. Samsudi: Budak Teuneung, Budak Minggat
b. Tatang Sumarsono: Miang jeung Kaludeung, Si Paser
c. Hidayat Soesanto: Guha Karang Legok Pari, Bima Rengkung
d. Ahmad Bakri: Nu Sengit Dipulang Asih
2. Novel Rumaja
Novel rumaja nyaeta novel anu eusina nyaritakeun masalah-masalah rumaja. Kitu deui palaku utamana oge pararumaja. Sawatara conto novel rumaja nyaeta Cinta Pabeulit karangan Eddy D. Iskandar, Rini karangan Yoseph Iskandar, Lalangse karangan Aam Amilia.
3. Novel Dewasa
Novel dewasa, tangtu bae diajangkeun pikeun bacaeun anu geus dewasa (sawawa). Eusina nyaritakeun masalah-masalah jalma anu geus dewasa. Kitu deui jeung palaku utamana. Conto novel dewasa Rusiah nu Goreng Patut beunang Yuhana jeung Sukria.
Dumasar kana temana jeung masalah anu dicaritakeunana, novel Sunda bisa dipasing-pasing jadi:
1. Novel Silihasih
Novel silihasih nyaeta novel anu eusina nyaritakeun cinta asmara palaku utamana. Contona: Lain Eta karangan Moh. Ambri, Cinta Pabaliut karangan Eddy D. Iskandar, Lalangse karangan Aam Amilia, Manehna karangan Syarif Amin.
2. Novel Kulawarga
Novel rumah tangga nyaeta novel anu eusina nyaritakeun masalah kulawarga palaku utamana. Contona: Pipisahan karangan R.A.F., Puputon karangan Aam Amilia.
3. Novel Sosial
Novel sosial nyaeta novel anu eusina nyoko kana masalah sosial, saperti kateuadilan, kateureugeujeungan, atawa gejolak sosial dina hiji mangsa. SI palaku bisa jadi mangrupa subyek, korban, atawa saksi eta kaayaan. Contona: Lembur Singkur karangan Abdullah Mustappa.
4. Novel Misteri
Novel misteri nyaeta anu eusina nyaritakeun hal-hal anu ngandung rusiah, anu biasana kabuka dina bagian ahir eta novel. Upamana bae nyaritakeun neangan palaku rajapati atawa palaku kajahatan sejenna. Contona: Laleur Bodas karangan Samsu (Sambas jeung Susangka), Si Bedog Panjang karangan Ki Umbara.
5. Novel Sajarah
Novel sajarah nyaeta novel anu eusina ngandung unsur-unsur sajarah. Boh palaku utamana boh kajadianana nyoko kana sajarah. Contona: Pangeran Kornel jeung Mantri Jero karangan R. Memed Sastrahadiprawira.
6. Novel Jiwa
Novel jiwa nyaeta novel anu eusina nyaritakeun hal-hal anu patali jeung jiwa palaku utamana. Contona: Arca beunang Ningtun Julaeha.
1 komentar:


text:
Iwa Kusuma Sumantri
Iwa Kusuma Sumantri, pahlawan nasional, mentri pertahanan dina éra presidén Sukarno.[1] Lahir di Ciamis, 31 Méi 1899. Satamatna ti OSVIA (opleiding School voor Indische Ambtenaren), diteruskeun ka Recht School (Sakola hukum) di Jakarta nepi ka tamat dina taun 1921.[1] Sataun sanggeus lulus, neuleuman deui élmu hukum di Universitas Léiden, Walanda.[1] Anjeunna nu ngagagas istilah "Proklamasi" pikeun ngaganti istilah "Maklumat" nu saméméhna dipaké ku Sukarno. [2] Alatan kungsi diajar di Moskow sarta ngadukung Tan Malaka tur meunangkeun garwa urang Rusia, Anna Ivanova, ngaran Iwa Kusuma Sumantri kawas ngahaja dipopohokeun dina mangsa Orde Baru. [2] Nalika ngajabat Mentri Pertahanan mangsa Présidén Sukarno, anjeunna boga pamadegan Komando Daérah Militér Jakarta Raya kudu jadi kesatuan nu mandiri, nu misah ti Jawa Kulon.
Saméméh tutup umur, Iwa Kusuma Sumantri kungsi nyekel kalungguhan jadi Anggota Déwan Pertimbangan Agung (DPA) jeung Réktor Universitas Padjadjaran.[2] Iwa Kusuma Sumantri kakara diangkat jadi pahlawan nasional dina taun 2002.[2]


text:
Kokyo
Kōkyo (皇居) nyaeta Istana Kaisar Jepang sarta tempat cicing Kaisar Jepang. Lokasina di Chiyoda, Tokyo.
Sanggeus Restorasi Meiji jeung mundurna Tokugawa Yoshinobu, shogun Tokugawa, pusat Kaisar pindah ti Kyoto ka Tokyo jeung samemeh Tokugawa ngajadikeun kastil Edo tempatna kaisar. Ti taun 1888 nepi 1948, disebutna kyūjō (宮城, "kastil istana").
Istana ieu rusak waktu Perang Dunya Kadua ku bom, tapi direnovasi dina taun 1968.
Saperti istana sejenna Istana Kaisar oge tertutup keur umum, tapi Taman Wetan bisa didatangan ku turis. Bagean jero istana dibuka keur umum dua kali dina sataun nyaeta waktu ulang taun kaisar jeung taun anyar (2 Januari).
Kōkyo deukeut ka Stasion Tokyo.
Wangunan Istana Kaiasr diwangun ku Perusahaan Takenaka.
Sajarah Istana Kaisar[édit | sunting sumber]
- Heijo Palace di Nara, Istana Kaisar waktu Period Nara (710-784)
- Kyoto Gosho - Istana Kaisar di sababaraha tempat di Kyoto, istana samemeh pindah ka Tokyo dina taun 1868.


text:
Assalamualaikum Wr.Wb
Rerencangan sadayana
Sateuacanna, mangga urang panjatkeun puji syukur ka gusti nu maha suci.
Babaturan sadayana anu kusimkuring dipihormat. Dina waktos ieu, abdi bade ngadugikeun biantara anu topikna "Kabersihan Lingkungan".
Hirup sehat teh penting kanggo urang sadayana. Urang teh wajib ngajaga lingkungan sareng awak nyalira pikeun urang sadaya tiasa ngajaga tina sagala panyakit. Ku margi kitu, urang kedah ningkatkeun pola hirup sehat kanggo kapayunna di kawitan ti ayeuna.
Dina salah sahiji hadits diterangkeun. Anu hartosna "Kabersihan teh sabagian tina iman". Tina hadits eta, urang tos ngartos maksud sareng tujuana, nyaeta urang teh umat muslim anu ngagaduhan iman dina jero hate urang. Upami urang sadayana iman ka Allah, berarti urang kudu bersih jeung suci tina sagala kokotor boh eta hadas alit atawa hadas ageung, nu nyebabkeun urang teu suci. Bersih eta, sadaya anu di dasarkeun tina bersihna jeung sucina urang sareng lingkungan disakitar urang. Kabersihan sakola oge kudu urang jaga. Urang kudu mikacinta kabersihan sangkan hate urang ge milu bersih.
Kabersihan teh aya loba macemna, nyaeta aya bersih hate, bersih jiwa, bersih raga, serta bersih rohani. Tah, urang kudu janten jalmi anu ka asup kana jalma anu bersih sadayana. Hayu urang sami-sami ningkatkeun pola hirup sehat kanggo ka saean urang sadayana.
Sakitu anu simkuring dipihatur, hapunten upami aya kasalahan.
Wassalamualaikum Wr.Wb
Jangan lupa untuk memberikan kesan yang berbeda apabila Anda ingin meniru Naskah pidato ini.


text:
Simple Plan
Simple Plan nya éta salah sahiji grup musik aliran punk-pop acts asal Kanada anu kawilang suksés[1]. Anggotana nya éta Pierre Bouvier (vokal), Jeff Stinco (gitar), David Desrosiers (bass), Sebastien Lefebvre (gitar), jeung Chuck Comeau (drum)[1].
Awal Kabentuk[édit | sunting sumber]
Awalna Bouvier jeung Comeau nya éta personil grup musik Reset anu harita kasohor pisan di Kanada, malah mah kungsi tur bareng MxPx, Teen Foot Pole jeung Face to Face[1]. Terus Comeau kaluar lantaran hayang kuliah, tapi dua taun kahareupna Comeau kaluar ti kuliahna terus gawé bareng jeung Stinco sarta Lefebvre pikeun nyieun grup musik anyar[1]. Bouvier anu masih kénéh jadi personil Reset ahirna ngiluan jeung proyék Comeau sabada papanggih di Sugar ray Show[1]. Desrosiers ogé teu poho diajakan, sanggeus limaanana ngumpul, ti harita lahir grup musik Simple Plan anu nepi ka ayeuna can kungsi gonta-ganti personil[1].
Diskografi Album[édit | sunting sumber]
Simple Plan ngadadak kasohor sabada ngarilis album No Pads, No Helmets...Just Balls anu dirilis tanggal 19 Maret 2002 kalayan label rekaman nya éta Atlantic[2]. Suksés ieu diteruskeun di Album kaduana anu dijudulan Still not Getting any anu dirilis tanggal 26 Oktober 2004 kalayan label rekaman Lava Records[2]. Lagu andalan dina ieu album nya éta Welcome to My Life[2]. Taun 2008, Bouvier, spk ngarilis album anu judulna Simple Plan[2]. Anu pamungkas, Simple Plan ngarilis albm Get Your Heart On! tanggal 21 Juni 2011[2].


text: Rajekan: Rajekan Didamel ku : Ajeng Harini Fadhila Zain Fajar Aditya S Naufal Syahrial H Rini Anggraeni Rajekan: Rajekan Kecap rajekan nya eta kecap anu disebut dua kali atawa leuwih , boh engangna atawa wangun dasarna . Salian ti di rajek engang atawa wangun dasarna , ilaharna aya oge nu ditambahan ku rarangken , bor rarangken hareup atawa rarangken tukang . PowerPoint Presentation: Kecap rajékan dibagi jadi 4 ( opat ) bagian , nyaeta : Kecap Rajékan Dwipurwa Rajekan Dwipurwa Rajekan dwi purwa asalna tina dua kecap nya eta " dwi " nu hartina " dua " jeung " purwa " nu hartina " mimiti atawa awal ". jadi kecap rajékan dwipurwa nyaéta kecap rajékan nu disebut dua kali nu mimiti . Rajekan dwi purwa kaasup kana rajekan nu dirajek engangna atawa suku katana. contona : dupak = dudupak sentak = sesentak tajong = tatajong sepak = sesepak mobil = Momobilan PowerPoint Presentation: b. Kecap Rajékan Dwimadya Rajekan Dwimadya Rajekan dwi madya asalna tina dua kecap nya eta " dwi " nu hartina " dua " jeung " madya " nu hartina " tengah . jadi rajekan dwimadya nya eta kecap anu dirajek engang tengahna . contona : sabaraha = sababaraha tidagor = tidadalagor sapeuting = sapeupeuting kanyerian = kanyenyerian sapoe = sapopoe PowerPoint Presentation: c. Kecap Rajékan Dwilingga Rajekan Dwilingga nya eta kecap anu dirajek wangun dasarna . Anu asalna ti “ Dwi ” hartina dua , ari “ lingga ” hartina angger ( tetengger ), jadi kecap rajékan dwilingga nyaéta kecap rajékan nu disebut dua kali bari angger ( tetep ) sora basana . PowerPoint Presentation: Kecap Rajékan Dwimurni Kecap rajékan dwimurni asalna ti “ dwi ” hartina dua , “ murni ” hartina asli . nyaeta kecapnu dirajek wangun dasarna bari teu ngarobah sora ( Dwimurni ), Conto : 1. Bata- bata 2. Buku-buku 3. Korsi-korsi Kecap Rajekan Dwilingga Dibagi 2 nyaeta : PowerPoint Presentation: Kecap Rajékan Dwiréka Kecap Rajekan Dwireka asalna ti kecap “ Dwi ” hartina dua , ari “ réka ” hartina robah sora . jadi kecap rajékan dwiréka nyaéta kecap rajékan anu disebut dua kali bari robah sora basana . Conto : 1. Tulang-taléng 2. Bulak-balik 3. Corat-corét PowerPoint Presentation: d. Kecap Rajékan Trilingga Rajekan Trilingga nya eta kecap anu dirajek atawa disebut tilu kali wangun dasarna kalayan robah sorana . kecap nu dirajek ku rajekan trilingga ngan diwangun ku 3 atawa 4 hurup . contona : tang-ting- tung , dat - dit - dut trang - tring - trung , Dag-dig-dug , pak-pik-pek


text:
Artinya "pameungkeut" /pengikat silaturahmi dengan berbagi pengalaman.
Cerita Kenangan, Ilmu & Seni , Tasikmalaya, Tuntunan Hidup, Artikel menarik lainnya.
Minggu, 27 September 2009
Tuntunan Hidup
Ucapan “Tiada maaf bagimu” henteu aya dina kamus Islam mah. Amalan ngahapunten mangrupikeun amalan terpuji. Firman Allah SWT. “Perbuatan yang baik dan pemberiaan maaf lebih baik dari sedekah yang diiringi dengan sesuatu yang menyakitkan (perasaan penerima) …” (QS Al-Baqarah:263). Sajabi ti eta, Allah SWT. marentahkeun hambana supados janten jalmi pemaaf “Jadilah engkau pemaaf dan suruhlah orang mengerjakan yang ma’ruf …”. (QS Al-A’raaf:199).
Sok aya jalmi anu hese maparin maaf atanapi teu kersa maparin maaf, padahal Nabi Muhammad SAW ku anjeun maparin maaf musuh-musuhna, penduduk Mekah, anu parantos ngahina, nyiksa sareng ngusir anjeunna. Namung, sayaktosna hal eta anu ngajantenkeun penduduk Mekah janten simpati ka anjeunna. Salajengna, nungtutan penduduk Mekah lebet Islam, ahirna ngabrul sadayana lebet Islam. Dina hal ieu, firman Allah SWT “… Sekiranya kamu keras lagi berhati kasar, tentulah mereka menjauhkan diri dari sekelilingmu. Karena itu maafkanlah mereka, mohonkanlah ampun bagi mereka, dan bermusyawarahlah dengan mereka dalam urusan itu …” (QS Ali Imran:159). Upami ningali kajantenan ieu, miceun rasa benci sareng dendam, sifat maparin maaf secara tulus sareng ikhlas, tiasa nimbulkeun rasa simpati, hormat sareng rasa kacintaan ti jalmi anu dimaafkeun.


text: 1Simkuring sabatur-batur mah, anggap bae, kawula-kawula Al Masih anu keur dipercaya ngemban rasiah Allah. 2Ari nu dipercaya teh, tangtu kudu beunang dipercaya. 3Simkuring onaman diputus ku sasaha ge, boh ku aranjeun boh ku pihak sejen, meh teu aya hartina. Simkuring sorangan teu wenang nangtukeun, 4da teu terang naon-naon, tur can tangtu simkuring teh dibenerkeun. Anging Pangeran nu wenang mutuskeunana. 5Ku sabab eta, urang ulah rusuh-rusuh ngahukuman memeh Gusti Jungjunan urang sumping. Engke, Anjeunna anu bakal ngabuka hal-hal anu ayeuna masih keneh samar, ku sabab poek tea; sarta ngaboker sagala pangreka hate manusa. Nya harita, satiap jalma bakal nampa panghargaan anu satimpal ti Allah. 6Anu ditataan tadi ngeunaan simkuring jeung Apolos, pikeun conto ka aranjeun sangkan: ‘Ulah liwat ti nu geus kaserat dina Kitab.’ Sangkan ulah ngutamakeun nu saurang, ngapeskeun anu sejenna. 7Saha karah anu nganggap aranjeun sakitu pentingna teh? Jeung naon pangaboga aranjeun anu henteu katarima teh? Sabalikna, upama katarima, naha make adigung kawas ka beunang ihtiar sorangan bae? 8Sihoreng, aranjeun teh geus sugih mukti! Henteu jeung simkuring ge teu burung jadi raja, nya? Leuh, untung atuh mun enya mah jadi raja! Meureun simkuring sabatur-batur oge bisa milu jadi raja! 9Ma'lum simkuring mah, ceuk pamikir: Enya oge jadi rasul, ari tempat mah ti Allah teh pangbocetna; kawas anu geus dikeunaan hukum pati, tongtoneun dunya, sarta lalajoaneun pada jelema jeung malaikat. 10Kumawula ka Al Masih teh, rasul-rasul mah, anggur barodo; teu kawas aranjeun, aya di Al Masih teh jadi laluhung; rasul-rasul mah, jadi nu apes; aranjeun mah, jaya; rasul-rasul mah, laip; aranjeun mah, mulya harkat. 11Nepi ka kiwari pisan, rasul-rasul mah, nya lapar nya kalantar, rudin, pada ngutiplak, jeung hirupna ge utrak-atrok. 12Keur sahuap sakopeunana kudu banting tulang heula. Ana aya nu nyarekan, nu nyarekanana kudu didoakeun; mun diteungteuinganan teu meunang ngalawan. 13Ka anu ngagogoreng kudu angger sareh bae. Ma'lum nepi ka kiwari ge, rasul-rasul mah dijieun runtah anu ngabalaan jagat. 14Ieu dituliskeun ka aranjeun soteh, simkuring mah lain rek nyindiran; tapi rek mepelingan, tina geus asa ka anak sorangan. 15Sabab najan aranjeun boga guru sarebu anu nungtun ngadidik iman ka Al Masih, ari anu jadi bapa mah teu loba. Simkuring teh, — dina kamanunggalan jeung Al Masih — lir bapa aranjeun lantaran Injil anu diwawarkeun ka aranjeun. 16Ku sabab eta, cik ieu bapa aranjeun teh jadikeun tuladan. 17Nya patali jeung ieu, nu matak simkuring ngajurungkeun Timoteus; Timoteus teh, — jalma anu sumujud ka Gusti, kanyaah simkuring jeg ka anak — ku simkuring dititah ngingetan aranjeun ngeunaan jalan-jalaning iman ka Al Masih; nya sakumaha anu ku simkuring biasa diwurukkeun di mana-mana, di saban jamaah. 18Simkuring terang, yen di aranjeun, aya sawatara jalma anu jadi garumede; panyangkana, simkuring moal wani ka dinya-dinya deui. 19Puguh simkuring arek buru-buru ka dinya, manawi diparengkeun mah ku Allah. Engke, moal teu kanyahoan, eta kasombongan maranehna teh; naha aya kakuatanana? 20Sabab ngadegna Karajaan Allah mah, lain ku gede omong, tapi ku pangawasa-Na. 21Kumaha ayeuna kahayang aranjeun? Hayang dibawakeun pecut atawa dibawakeun hate anu pinuh ku kanyaah?


text:
Dicutat sacerewelena tina buku Dongeng-dongeng Sunda jilid I jeung jilid II beunang M.Saleh,medal taun 1910, iwal ti ejahanana nu dirobah teh.
TILU SATO
Ajag malik nanya ka bango : “Naha silaing bango, goreng-goreng teuing, teu hade kitu ka sasama mahluk mah”.
Jawab bango:”Teu pisan-pisan kaula rek nganiaya bancet. Ongkoh sampean anu goreng teh, ti tadi mula ngunguntit bae ngarah kaula. Didodoho diarah bongohna. Hadena bae kaula caringcing”
Ajag eraeun tuluy bae balik.
AJAG JEUNG ANJING.
Jawabna:“Teu, rek nyaba bae“. Cek anjing:“Tibatan nyaba teu puguh mah anggur urang nyampeurkeun manusa. Geura manusa mah bageur sok mere kahakanan nu ngareunah“
Omong ajag:“Hayu atuh dewek milu“
Teu lila jol paninggaran rek moro ka leuweung. Anjing nyampeurkeun bari kupat kepot malar dipikarunya. Ku paninggaran dicetrekan bari diheotan. Lung dialungan leumeung ketan sapotong.
Ajag nyampeurkeun bari nyanggerengan. Paninggaran gancang nyabut pedang. Barang rek dikadekeun, ajag ngejat lumpat ka nu bala bari ngomong :“Edas bae, kutan manusa teh sakti, igana hiji dicabut, rek diteunggeulkeun ka aing. Lamun aing teu gancang ngejat mah tangtu paeh“.
„Ah ti serek ayeuna aing moal deui-deui nyampeurkeun bangsa manusa“.
Ajag ngomong ka embe : „ Bagea sakadang embe, tas ti mana, naon bae nu diseja datang ka kaula teh?“
Jawab embe:“Puguh kaula teh keur meunang kasusah banget pisan. Nu kagungan leuweung geus meunang dua peuting ngulincer bae di pakarangan rek ngarah kaula“.
Jawab ajag : „ Hih tai ceuli teuing sakitu mah. Tah tektek seupah bae sing ngabulaeh. Aing tuturkeun ayeuna ka tempat maung“.
Pek embe dipapatahan piomongeunana.
Barang ajag keur adu hareupan guntreng cacarita jeung maung, embe datang bari cupak capek, sungutna beureum kawas tas nguyup getih bae.
Cek ajag : „ Aeh sakadang embe, tas ti mana, kadieu eureun heula“.
Jawab embe : „Lah puguh tas mumuluk, bieu di lebak manggih maung keur nundutan, gede teh. Diteunggar ku kaula, ngan sakali pisan, sek bae paek. Tuluy bae dikecrokan polona, alah aya pulen. Lamun dewek nyaho yen silaing aya di dieu, meureun dipangjingjingkeun atina. Ayeuna silaing boga eta hiji nya?. Polona bagian dewek, keur nyeubeuhkeun. Dagingna katut tulang-tulangna mah top bae jang silaing“
Barang maung ngadenge omongan embe kitu, ngejat bari ngagaur, sieuneun ku embe, asup ka jero leuweung.
Ti harita maung tara ngintip-ngintip deui ka eta embe.
BADAK JEUNG SAGALA SATO.
Hiji mangsa sagala sato dina hiji leuweung daratang nepungan peucang,
Cek Peucang :“ He batur-batur naon pikarepeun sampean daratang kabeh ka kaula?“
Jawab sapi kolot :“ Kieu ujang, kaula teh sabatur-batur nu matak daratang ka dieu rek menta tulung pangmaehankeun badak, karana kekebonan kaula kabeh ruksak diranjah ku badak. Geus
sababaraha kali dicaritakeun tapi teu daek ngagugu bae. Ayeuna kabeh kaula nyanggakeun, sing karunya bae ka kula jeung ka batur-batur“.
Jawab peucang : „Keun bae, eta mah kumaha kaula bae“.
Pareng peucang papanggih jeung badak.
Cek peucang : „Kiyai, naha kiayi geus ngadangu carios yen maung Raja leuweung ieu rek liren tina ngasta karajaan. Kaula hayang pisan dirajaan ku kiayi. Pantes pisan mun jadi raja, aya gagah, sakti, tambah-tambah kaumbang ku dedeganana, geus teu ningnang jadi raja teh.
Jawab badak : „Atuh puguh hayang mah. Ngan kumaha piakalaneunana“
Omong peucang : „Hih gampil, engke wengi urang sarare bae di patapan kuring di gawir Si
Lungkawing, sugan pinareng aya ilapat nurbuat ragrag ka kiayi“.
Geus peuting dug ngaredeng di sisi gawir, ari badak beh tengah. Barang geus peuting pisan peucang pindah lalaunan. Tuluy ngomong lalaunan :“Kiayi, iser ditu, kuring sieun ragrag, ieu tember pisan!“.
Badak teh teu rarat reret deui, tuluy ngeser. Ana gurubag teh badak tiguling ka lebak nu jungkrang pisan, nepi ka hanteuna.
BANGSAT JEUNG GAMPARAN.
Aya bangsat maling munding ti urang lembur. Ku manehna dibawa baris dijual ka sejen tempat. Nu boga nyusul. Ti kajauhan keneh geus katembong, bangsat teh keur nungtun munding. Nu boga bingungeun kumaha piakaleunana sangkan eta munding kapimilik deui. Ari rek dipaksa direbut teu wani, turug-turug teu aya batur sahiji.
Tuluy leumpang gancang motong jalan jajahan, megat pijajalaneun bangsat tea. Sok manehna neundeun gamparan sabeulah di pijajalaneun bangsat tea. Tidinya manehna nyumput. Barang bangsat ngaliwat ka dinya, eta gamparan teh dicokot ku bangsat teh tapi dilesotkeun deui. Tidinya nu boga munding, lumpat maju ka hareup, sok neundeun gamparan sabeulah deui di tengah jalan. Manehna nyumput deui di nu bala.
Barang bangsat nepi ka dinya, tuluy ngarandang nyokot gamparan bari semu mikir. Mundingna dicangcangkeun kana tangkal kai. Bangsat balik deui ka tukang rek nyokot gamparan nu tadi dilesotkeun tea.
Sabot bangsat keur nyokot gamparan, nu boga munding teh gancang nyokot mundingna dibawa balik, salamet nepi ka imahna.
KIAYI.
Aya hiji kiayi hayang boga minantu ka tukang macul. Hiji poe datang sudagar nanyaan, tapi teu ditampa, sabab waktu sasalaman jeung kiayi karasa leungeunna lesang, jadi katangen yen lain tukang macul.
Sababaraha jelema nu nanyaan teu ditampa bae, da leungeunna teu karadak. Kadenge ku nu lolong, yen kitu rahasiahna kiayi, tuluy leungeunna dibalur ku ketan, jung indit ka kiayi. Datang-datang tuluy sasalaman, cek pikir kiayi : Ah keun bae lolong-lolong oge da leungeunna mah karadak, tangtu ieu tukang macul.
Cek Kiayi: „Sampean montong mulang deui, bakal dikawinkeun ayeuna ka anak kaula“.
Isukna minantuna dititah macul ka sawah, tengah poe pamajikanana nganteuran.
Sudagar nu nanyaan pangheulana tea, teu ngeunaheun, panas hatena, tuluy nuturkeun ka sawah. Nu lolong teh diosol sarta dibere duit ku sudagar supaya mikeun pamajikanana jeung nyingkah ti desa eta. Ari pamajikanana baralik jeung sudagar, sadatang-datang anakna cacarita ka bapana, nyaritakeun yen salakina jadi beunta henteu lolong.
Jawab bapana :“Alhamdulillah nyai, sukur..sukur..!“.
ANAK TUKANG BOHONG.
Si Salham anak tukang bohong. Geus kaceluk kamana mendi yen Bapa Salham jelema gede wadul, gede omong, sumawonna tatangga-tatanggana mah geus teu aya nu percaya saurang-urang acan kana omong Bapa Salham teh. Lamun aya jelema ngawadul cek baturna teh “Silaing mah kawas Bapa Salham bae”.
Barudakna ge salembur eta mah geus nyarahoeun kabeh, nepi ka nelah Si Salham anak tukang wadul. Sakali mangsa mah Si Salham kacida ngenes atina, dumeh rek milu ulin ku baturna teu dibawa, pokna:“Montong ulin jeung Si Salham bisi katepaan wadul, da anak tukang bohong, meureun manehna ge gede bohong”. Tina ngenesna, tuluy balik ka imahna bari jamedud. Manehna teh ngomong bae di jero atina ku hayang ngabuktikeun omong batur-baturna, naha enya bapana teh ahli wadul atawa pitenah bae.
Kabeneran barang datang ka imahna, cek bapana :” Salham isukan mah maneh ulah ulin, urang ngala suluh ka leuweung”. Walon Si Salham heug, Di jero atina manehna ngomong:” Nya ayeuna bisa nyelok ka bapa teh”.
Kacaritakeun isukna isuk-isuk bral arindit ka leuweung, mekel timbel, deungeunna oncom jeung sambel, da lalabna mah di leuweung ge loba. Ari Si Salham mawa wajit deui hiji diselapkeun dina calana. Barang nepi ka leuweung, cek Si Salham:”Euleuh, bapa....itu badak”.
Omong bapana:”Euleuh heueuh, deuleu itu anakna aya dalapan”. Cek SiSalham:”Mana bapa?”. Cek bapana deui:” Tuh geuning ka lebak”. Padahal euweuh badak, euweuh naon-naon.
Si Salham ngomong di jero atina:” Beu, enya, manahoreng bapa teh tukang wadul. Tidinya ger maranehna ngala suluh. Kira wanci pecat sawed Bapa Salham jeung anakna areureun di handapeun tangkal kai rek murak bekelna, ari lalabna mah geus ngunduh, bongborosan jeung pupucukan, keur bawaeun balik ongkoh sawareh..
Kacaritakeun deukeut ka dinya aya susukan gede. Sanggeus entep barang daharna, kesang geus pepes jeung geus reureuh capena, Si Salham ngomong, pokna:” Bapa, kula hayang mandi heula, cing anteur”. Tuluy Si Salham jeung bapana ka cai. Barang datang ka cai Si Salham mandi, tapi calanana dipake bae, lep teuleum. Barang bijil deui tuluy hanjat, pok ngomong ka bapana :”Euleuh bapa, mana horeng di jero cau teh aya lembur, di dinya aya nu keur kariaan, kaula ge dibawa ngariung, tah ieu berekatna ngan mawa wajit we hiji”. Walon bapana:”Aeh aeh na enya?. Cing bapa rek kaditu”. Tuluy Bapa Salham turun ka cai, lep teuleum. Ari susukan teh teu kira-kira loba batuna, kawantu susukan di pagunungan. Bapa Salham tidadalagor kana batu, tarangna bancunur. Ari teuleumna mah teu wudu kebel. Tidinya jol deui bijil, tuluy hanjat.
Cek Si Salham:”Kunaon bapa tarang baloboran getih?”. Walon bapana:”Har kapan bapa teh di nu
kariaan ditanggap menca, diadukeun jeung urang ditu, teu wudu rada ripuh diteunggeulan tarang, tapi ari nu eleh mah itu, rubuh ku bapa, teu bisa hudang deui”. Omong Salham:”Na dimana bapa aya nu kariaan?”
“Kapan di ditu di jero cai”
Cek Si Salham:“ Atuh sameureun bapa, kula ku batur-batur sok disarebut anak tukang wadul nepi ka btur teh teu daraekeun dipiluan ulin, kula teh kacida nya ngenes ati. Manhoreng bapa teh lain ka deungeun-deungeun bae ngawadul teh, ka anak ge kitu we. Ari kitu mah bapa teh lain nyontoan bageur ka anak teh. Cing atuh bapa ulah kitu“.
Bapa Salham reup geuneuk ray pias, awahing ku era ku anakna, sarta niat di jero atina rek kapok moal wadul-wadul deui.
TILU RUPA PAMÉNTA.
Jaman baheula aya hiji jalma teuing ku malarat, dahar soré henteu isuk. Ari pakasabannana buburuh ngangon domba. Sanajan manéhna kacida getolna, henteu mahi baé, sumawonna cukup keur sapopoé, sabab panghasilanana leutik. Ari buruhannana dina sabulan téh ukur lima geugeus paré jaba dahar. Demi dununganana jalma beunghar, tapi teuing ku korét jeung licik, ka pangangon téh ngan minteran baé. Upama tukang ngangon domba rék indit ngangon, dibekelan téh ngan ukur sangu jeung uyah sambel, langka pisan dibéré deungeun sangu nu séjén. Lamun keur usum panén, dibéré paré buruhan téh sok dipangmilihkeun paré nu gambrang pisan. Atuh mun dijual téh teu sabaraha hargana, teu bisa keur meuli baju nu pangmurahna. Papakéana geus ruwang rawing pisan, cara jalma nu owah baé. Sakali mangsa tukang ngangon téh gering nepi ka teu bisa ngangon, ku dununganana teu diurus. Barang geus cageur sarta keur mamayu, ngan can kaduga ngangon. Ka dununganana ménta barang dahar teu dibéré da can aya hasil gawéna, nepi ka manéhna jajaluk. Liwat saking prihatin sarta ngenes di jero haténa. Beurang peuting manéhna neneda hayang bisa cara deungeun-deungeun, teu kurang ku dahareun, teu kurang ku pakeeun. Ku tina nyeri haténa, antukna miceun manéh ka leuweung, teu dahar teu nginum. Barang geus meunang sababaraha poé saré di leuweung hanpaeun tangkal kai. Ari hudang bet manggih batu gigireunana tilu siki, sagedé-gedé muncang, baruleud laleucir, kawas batu cao. Teu kira-kira manéhna kagéteunana. Ngomong di jero haténa :“ Na saha nu neundeun ieu batu téh, da tadi mah euweuh“. Sabot kitu kadéngé aya sora tan katingalan, pokna : „ Hé jalma miskin, kusabab manéh sakitu prihatinna, ayeuna paménta manéh dikabulkeun. Manéh meunang ménta tilu rupa, naon baé karep manéh, Unggal rupa paménta éta batu anu tilu kudu dialungkuen hiji-hiji“.
Tukang ngangon kacida atohna, batu dicokot, di kana pesakkeun, bari nyembah acong-acongan, pokna : „Nuhun Gusti, nuhun..!!“
Ti dinya tuluy indit rék balik ka lemburna. Sajajalan émut ngaggelenyu seuri sorangan, awahing ku atoh, bari mikir-mikir rék ménta naon.
Di jero haténa : “ Hiji aing rék ménta beunghar, dua rék menta jadi raja, sanajan beunghar gé ari teu boga kakawasaan mah kurang sampurna, katilu rék menta boga loba anak, sangkan aya nu nuluykeun jadi raja, sarta aya nu ngurus banda pakaya”
Barang datang ka imahna, manéhna rék nyoba ménta beunghar, tapi cék pikirna leuwih hadé menta duit baé sing loba, sabab ari ménta munding atawa kuda mah amba, jeung deui ari geus boga duit mah hayang naon-naon gé tangtu bisa. Tuluy ngodok batu rék dialungkeun bari ménta téa. Tapi ngomongna kacalétot, maksudna rék menta loba duit ari pok bet ménta loba ceuli. Barang keleweng téh batu dialungkeun, ngan reng wé awakna pinuh ku ceuli, kawas tunggul pinuh ku supa lémbér. Atuh manéhna gogoléran ceurik, awahing ku gila ningali awak sorangan, jeung handeueul paménta geus mubadir hiji. Sanggeus rada leler, ngomong di jero haténa :” Ah keun baé teu kudu menta jadi raja, teu kudu loba anak, dapon beunghar baé, ieu batu nu hiji rék dialungkeun deui, menta supaya ceuli leungit kabéh”. Keleweng batu dialungkeun. Les baé ceuli nu rimbil téh ngiles, leungit kabeh. Manehna bungah liwat saking, sarta niat rék ati-ati dina ménta nu katilu supaya ulah kacalétot deui. Dumadak inget kana ceuli nu dua, nu asalna aya, bet euweuh, kabawa leungit ku ceuli ciciptaan. Atuh ngan hing deui we ceurik, leuwih tarik batan tadi, sabab paménta ngan kari hiji deui.
Ngomong di jero haténa : “Kumaha petana, ayeuna lamun aing ménta beunghar tangtu jadi jelema tanpa daksa, teu boga ceuli. Lamun tetep ménta ceuli nu asli balik deui, meureun tetep jadi jalma malarat”.
Tidinya jorojoy baé aya pikiran nu sampurna, cék atina :” Wah leuwih hadé aing ménta didatangkeun deui baé dua ceuli nu asli, sabab saur sepuh gé nu utama mah badan walagri sarta cageur, éta téh leuwih utama batan kabeungharan. Saenyana jalma nu disebut beunghar téh nyaéta jelema nu narima kana kulak canggeum awakna. Saperti diri kuring da geus milikna kudu malarat, ari usaha mah da geus dilakonan. Hanas éta teu boga dahareun jeung pakéeun nya rék ihtiar wé, da anggahota lengkep, tanaga rosa. Anggur rék néangan deui baé dunungan nu bageur tur haat ka diri kuring.
Tidinya batu nu tinggal sasiki téh dialungkeun, ménta ceulina nu asli balik deui sabihari. Harita kénéh awakna walagri deui.
geugeus : beungkeutan paré kira-kira sagedé bitis budak.
gambrang : paré loba nu hapana.
owah : gélo
jajaluk : baramaén
batu cao : batu pualam
amba : rungkang, matak ridu mamawa.
walagri : séhat, henteu cacat.
rosa : bedas, kuat.
kulak canggeum : nasib, milik diri
gila : rasa teu ngeunah upama ningali barang nu pikageuleuheun
anggur : anggursi, leuwih hadé, mending gé
anggahota : bagian awak
haat : hadé haté
kasab, pakasaban : pagawean, pangupa jiwa
korét : pelit, medit
kaduga : kuat, wani.


text:
Gunung Rinjani
Gunung Rinjani nyaeta hiji gunung seuneuan aktip di Indonesia nu perenah di Pulo Lombok. Luhurna to 3,726 m (12,224 ft), mangrupakeun gunung pangluhurna kadua di Indonesia. Bitu munggaran kajadian September 1847. Bitu panganyarna 1 Oktober 2004. Gunung seuneuan ieu sarta situ kawahna (Segara Anak), ditangtayungan ku ayana taman nasional nu ngadeg taun 1997. Kaldérana nu oval 6 km ka 8.5 km sabageannana dieusian ku situ nu katelah Segara Anak (kurang leuwih 2000m di saluhureun hambalan beungeut cai sagara sarta diperkirakeun jerona antara 200 m tepi ka 300 m); kaldera ieu oge boga cai mancer panas. Bitu gunung ieu taun 1994, 1995, jeung 1996 ngawangun congcot leutik, Gunung Baru (kurang leuwih 2300 m di saluhureun hambalan beungeut cai sagara) dina tengah-tengah kaldera sarta lava nu ngalir tina kajadian bitu ieu asup kana situ.
Dataran luhur guunung Rinjani mangrupakeun leuweung sarta kalolobaannana can dikokolakeun. Dataran handapna mah geus dipelakan. Paré, kadelé, kopi, bako, kapas, kayu manis, jeung panili mangrupakeun pepelakan nu tuwuh dina taneuh subur di pulo ieu.


text:
Pajangjian Jeddah
Pajangjian Jeddah nyaéta ngaran ti 3 pajangjian nu béda, nu mana ngaranna dumasar kana kota di Saudi Arabia, Jeddah.
Daptar eusi
1927[édit | sunting sumber]
Pajangjian Jeddah 1927, ditandatanganan dina 20 Méi 1927, antawis Raja Abdul Aziz jeung Britania Raya, ngakuan kadaulata Raja Abdul Aziz bin Saud kana Karajaan Hijaz jeung Najd; wewengkonna teras dihijikeun kana Karajaan Saudi Arabia dina 1932. Salaku balesanna, Raja Abdul Aziz narik pasukanna tina narajang Protéktorat Britania.
1974[édit | sunting sumber]
Pajangjian Jeddah 1974 nyaéta pajangjian antawis Saudi Arabia jeung Uni Émirat Arab.[1] Pajangjian ieu dijieun pikeun ngaréngsékeun Papaséaan wates Saudi Arabia – Uni Émirat Arab. Saudi Arabia ngasahkeun pajangjian ieu dina 1993, tapi Uni Émirat Arab tacan ngasahkeunnana.[rujukan?] Validitas légal pajangjian ieu dipertaroskeun, sabab Qatar teu dimilukeun dina parundingan, sarta pamukiman nu diajukeun mangaruhan wates Qatar. Tapi, Qatar geus mibanda pasatujuan lian ngeunaan watesna jeung Saudi Arabia dina Désémber 1965.
2000[édit | sunting sumber]
Pajangjian Jeddah 2000 ngomongkeun papaséaan wates antawis Saudi Arabia jeung Yaman nu bisa dipaluruh balik ka klaim wates Saudi dina 1934.[2]
Rujukan[édit | sunting sumber]
- ↑ SAUDI ARABIA and UNITED ARAB EMIRATES Agreement on the delimitation of boundaries dated 21 August 1974, PBB. Diaksés 4 April 2012.
- ↑ The Treaty of Jeddah, 2000, Al-Bab.com, June 22, 2000. Accessed February 9, 2010.


text:
Krisdayanti
Krisdayanti nyaéta saurang artis sarta penyanyi nu kaceluk di Indonésia.[1] Manéhna miboga ngaran panggero KD, Yanti atawa Kris.[1] Manéhna nyaéta adi kandung ti penyanyi Yuni Shara.[1] Yanti lahir di Batu, Jawa Timur dina tanggal 24 Maret 1975.[1] Manéhna anak ti pasangan Trenggono sarta Rachma Widadiningsih.[1] Dina umur 9 taun, manéhna ngeusian lagu pengiring dina film Megaloman.[1] Tilu taun saterusna, manéhna nyieun album kahiji, Burung-burung Malam, disusun kalayan OST Catetan Si Emon.[1] Waktu diuk di bangku Sakola Menengah Atas, Yanti berpartisipasi dina loba kompetisi menyanyi sarta pintonan modél.[1] Dina taun 1991, manéhna jadi finalis dina GADIS Sampul, kontes sampul wanoja.[1] Dina waktu éta ogé, manéhna panggih jeung James Sundah sarta ngarékam dua lagu jang manehna, ti saprak dinya Yanti jadi narima loba ondangan pikeun nyanyi sarta jadi modél.[1] Krisdayanti papanggih jeung Younky Soewarno sarta Chris Pattikawa.[1] Ngaliwatan arahan maranéhanana ogé, Krisdayanti nuturkeun acara Asia Bagus sarta ngajuaraan grand final festival Asia Bagus di Jepang dina taun 1992.[1]
Mawa bekel kamenangana di Asia Bagus, Krisdayanti ngarékam album di Singapura kalayan label Pony Canyon sarta saterusna ngaluarkeun singel anu ngan medar di Singapura sarta Jepang.[1] Dina taun 1997, Krisdayanti kapilih minangka "The Best of Asia Bagus" (Anu pangalusna ti Asia Bagus).[1] Manéhna ogé meunang sawatara pangajén kawas "Album Indonésia Pangalusna" di Malaysia dina taun 1999, pangajén musik vidéo MTV ogé ngaanugrahaan Krisdayanti jeung pangajén "Most Wanted Female Artist" sarta "Most Wanted Indonesian Vidéo".[1] Sapanjang taun 2004, manéhna ngayakeun dalapan kali konser di sagala rupa tempat, kaasup di kancah internasional.[1] Lagu-laguna anu jadi hits sarta mindengna ngayakeun konser ngajadikeun manehna jadi aktris pangmahalna, komo, majalah Swa nulis pangasilanana dina sataun leuwih badag ti batan gaji présidén Indonésia.[1] Krisdayanti asup kana salah sahiji ti 6 wanoja pang berkilauna di tv taun 1996 vérsi tabloid Bintang Indonésia, sarta ogé mangrupa salah sahiji ti 99 wanoja pang berpengaruhna di Indonésia vérsi majalah Globe Asia bulan Oktober 2007.[1] Manéhna nempatan peringkat 31 dina daptar kasebut.[1] Komo, manéhna disajajarkeun jeung Marilyn Monroe sarta Madonna minangka lokal brand ambasador Sunsilk dina mimiti taun 2008, Yanti ogé mangrupa béntang film pangmahalna di Indonésia.[1]
Manéhna nikah jeung Anang Hermansyah, musisi ti Jember, Jawa Timur.[1] Rumah-tangga maranéhanana dikaruniaan hiji anak lalaki sarta hiji anak awéwé.[1] Rumah-tangga maranéhanana mindeng diserang gosip ngeunaan perselingkuhan, kawas gosip perselingkuhan jeung Dicky Wahyudi, gitaris Tohpati, sarta Ari Sigit (incu urut Présidén Soeharto).[1] Kabéh gosip ieu dibantah ku Krisdayanti sarta nyatakeun hubunganana jeung salakina alus-alus waé.[1] Perkawinan ieu anggeus dina pertengahan Agustus 2009 ku ayana paménta ti pihak Krisdayanti.[1]
Daptar eusi
Mangsa leutik sarta mimiti karir Krisdayanti[édit | sunting sumber]
Saprak leutik, Yanti geus ngabogaan impian pikeun jadi penyanyi sarta gemar boga aksi di hareup kaméra.[1] Waktu umurna 9 taun, Krisdayanti ngeusian lagu pengiring dina film Megaloman.[1] Sarta tilu taun saterusna, manéhna nyieun album kahijina anu dijudulan Bintang-bintang Malam.[1] Album éta mangrupa lagu pengiring tina film Catetan Si Emon.[1] Teu ngan saukur nyanyi waé, Yanti ogé ngasupan dunya sinetron, salah sahijina dina serial Jendela Rumah Kita dina épisode "Gadis Manis dalam Gerimis" anu ditayangkeun ku TVRI dina taun 1980-an-1990-an.[1]
Sawaktu mimiti asup Sakola Menengah Atas, manéhna milu dina sagala rupa kompetisi nyanyi sarta pintonan modél.[1] Dina taun 1991, manéhna jadi finalis GADIS Sampul.[1] Manéhna ogé papanggih jeung James Sundakh sarta ngarékam dua lagu pikeuna manéhna, ku kituna manéhna narima loba tawaran nyanyi sarta jadi modél.[1]
Mimiti kapopuleran Krisdayanti[édit | sunting sumber]
Dina taun 1992, Krisdayanti miluan ajang Asia Bagus, dina acara kasebut, Yanti sempet ngarasa minder alatan penampilanna anu ngan ukur ngagunakeun baju sarta calana jeans, samentara kontestan séjénna maké gaun ngempur.[1] Manéhna ogé ngarasa éra alatan ngarasa posturna kurang jangkung, beungeutna kurang geulis, sarta kakurangan séjénna, manéhna ogé ngarasa manéhna moal junun dina widang kasebut.[1] Ngaranna mimitian melejit sabot mimiti ngajuaraan grand final dina festival Asia Bagus.[1] Sanggeus ngajuaraan acara Asia Bagus, manéhna ngarékam album di Singapura kalayan label Pony Canyon.[1] Manéhna ogé ngarilis singel anu ngan medar di Singapura sarta Jepang.[1] Krisdayanti ogé manggihan bakatna dina widang-widang seni sora sarta saterusna pindah ti modél jadi penyanyi.[1]
Pernikahan Krisdayanti jeung Anang[édit | sunting sumber]
Yanti nikah jeung Anang Hermansyah, saurang musisi asal Jember, Jawa Timur tanggal 22 Agustus 1996.[1] Waktu éta Krisdayanti anyar umurna 21 taun.[1] Ti pernikahan ieu maranéhanana dikaruniaan dua anak, Titania Aurelie Nurhermansyah sarta Azriel Akbar Hermansyah.[1] Salila ngajalanan biduk pernikahan jeung Anang, Yanti mindeng diterpa gosip doyong perselingkuhan, kawas perselingkuhan jeung Dicky Wahyudi, gitaris Tohpati, sarta Ari Sigit, Krisdayanti néngtéréwéléng kabéh gosip-gosip éta.[1]
Duet KD sarta Anang dimimitian jeung carita cinta anu pohara romantis.[1] Album duet perdana maranéhanana, dijudulan Cinta (1996), dijieun Anang minangka kado pikeun ondangan anu datang ka pernikahan maranéhanana.[1] Sanggeus sapuluh taun nikah sarta berduet dina lima album, éndahna lalampahan cinta maranéhanana pamustunganana dijadikeun album nu dijudulan Sapuluh Taun Kahiji.[1] Album anu eusina 14 lagu éta, 11 kawihna dicokot ti lima album duet anu geus medar sarta tilu lagu nyaéta lagu anyar.[1]
Biodata Krisdayanti[édit | sunting sumber]
Ngaran Pepek: Kris Dayanti
Ngaran Panggero: Yanti/KD
Tempat tanggal Lahir: Batu - Malang, 24 Maret 1975
Alamat: Jl. Kuricang XIX GD 8 No. 1 Pondok Éndah Bintaro, Jakarta
Salaki: Anang Hermansyah
Anak: Titania Aurelie Nurhermansyah & Azriel Akbar Hermansyah
Bapa: Trenggono
Ibu: Rachma Widadiningsih
Lanceuk: Yuni Sara
adi: Sari
Atikan: Public Relation
Agama: Islam
Beurat/Tinggi: 48 Kg/165 Cm
Nomer Sapatu: 39/40
Nomer Bra: 34 B
Nomer cangkéng: 27
Hobbi: Traveling
Penyanyi Favorit: Whitney Houston & Mariah Carey.[2]


text:
Paré
Paré pibéaseun nu di pelakna di huma atawa sawah.[1] rupa-rupa paré aya ségon,bulu, bulu hideung, ceré, ketan, cahaya, jampang, gundil, harayhay, marus, mendong.[1]
Sajarah Singget[édit | sunting sumber]
Paré kaasup genus Oryza L anu ngawengku leuwih kurang 25 spesies, sumebar diwewengkon tropik sarta wewengkon sub tropik kawas Asia, Afrika, Amérika sarta Australia. Nurutkeun Chevalier sarta Neguier paré asalna ti dua benua Oryza fatua Koenig sarta Oryza sativa L asalna ti benua Asia, sedengkeun jenis paré lainya nya éta Oryza stapfii Roschev sarta Oryza glaberima Steund asalna ti Afrika kulon. Paré anu aya ayeuna ieu mangrupa persilangan antara Oryza officinalis sarta Oryza sativa f spontania. Di Indonésia dina awalna pepelakan paré ditarékahan diwewengkon taneuh garing kalayan sistim ladang, pamustunganana jelema usaha ngamantepkeun basil usahana ku cara nyieun saluran cai wewengkon anu curah hujanana kurang. Pepelakan paré anu bisa tumuwuh kalayan alus diwewengkon tropis ialah Indica, sedengkeun Japonica loba diusakan diwewengkon sub tropika.[2]
salian ti éta Paré mangrupa pepelakan pangan mangrupa jukut berumpun. Pepelakan tatanén kuno asalna ti dua benua nya éta Asia sarta Afrika Kulon tropis sarta subtropis. Bukti sajarah nempokeun yén penanaman paré di Zhejiang (Cina) geus dimimitian dina 3.000 warsih SM. Fosil butir paré sarta gabah kapanggih di Hastinapur Uttar Pradesh India kira-kira 100-800 SM. Sajaba Cina sarta India, sawatara wewengkon asal paré nya éta, Bangladésh Kalér, Burma, Thailand, Laos, Vietnam.
Mangpaat pepelakan[édit | sunting sumber]
Béas mangrupa kadaharan asal karbohidrat anu utama di lolobana nagara Asia. Nagara-nagara séjén kawas di benua Éropa, Australia sarta Amérika Ngadahar béas dina jumlah anu laér leuwih leutik batan nagara Asia. Sajaba ti éta jerami paré bisa dipaké minangka panutup taneuh dina hiji usaha tani.


text:
Korean Folk Village
Korean Folk Village nyaéta salasahiji wanda tourist atraction mangrupa musieum hirup nu perenahna di kota Yongin, salasahiji kota satelit di Wewengkon Méropolitan Seoul, propinsi Gyeonggi, Koréa Kidul.
Mangpaat ayana Korean Folk Village nyaéta keur midangkeun unsur-unsur kahirupan jeung kabudayaan Koréa. Loba bagéan nu aya di taman ieu. Loba réplika imah tradisional ti kelas sosial (patani, nu boga lahan, yangban) jeung wewengkon nu béda-béda.
Taman ieu ogé boga pasar di jajalanan tradisional, réstoran, katut tempat pidangan téhnik karajinan karya tulis katut karya logam tradisional. Aya ogé pintonan ibing tradisional, kaahlian numpak kuda, adat kawinan, katut aktivitas-aktivitas pelesiran liana.
Bagéan taman hiburan boga ride jeung kaulinan, musieum seni, taman arca, Musieum Kuna Koréa, tur Musieum Kuna Dunya nu nyorot gaya hirup tradisional ti sakuliah dunya.
Korean Folk Village mangrupakeun tujuan pelesir kasohor boh keur urang Koréa, boh keur urang luar. Perenahna deukeuteun Everland nu mangrupakeun tujuan pelesir pangkasohorna di Koréa Kidul.
Tumbu kaluar[édit | sunting sumber]
Galeri[édit | sunting sumber]


text:
Béréndélan pamaké nu getol
Ieu béréndélan kontributor anu geus ngoprék 30 poé panungtung.
- A.R Dipusparaga (Obrolan | kontribusi) (kuncén) [10 éditan salila 30 poé panungtung]
- Abah Elan (Obrolan | kontribusi) [1 éditan salila 30 poé panungtung]
- Ade Hamdani (Obrolan | kontribusi) [1 éditan salila 30 poé panungtung]
- Afrogindahood (Obrolan | kontribusi) [2 éditan salila 30 poé panungtung]
- Aldnonymous (Obrolan | kontribusi) [10 éditan salila 30 poé panungtung]
- Alexander Mikhalenko (Obrolan | kontribusi) [1 éditan salila 30 poé panungtung]
- August Dominus (Obrolan | kontribusi) [1 éditan salila 30 poé panungtung]
- Billinghurst (Obrolan | kontribusi) [4 éditan salila 30 poé panungtung]
- Brya (Obrolan | kontribusi) [2 éditan salila 30 poé panungtung]
- CYl7EPTEMA777 (Obrolan | kontribusi) [1 éditan salila 30 poé panungtung]
- CastleMound (Obrolan | kontribusi) [1 éditan salila 30 poé panungtung]
- CommonsDelinker (Obrolan | kontribusi) [4 éditan salila 30 poé panungtung]
- Dcljr (Obrolan | kontribusi) [3 éditan salila 30 poé panungtung]
- Dewinda Asih Nastiti (Obrolan | kontribusi) [43 éditan salila 30 poé panungtung]
- Dian Émbarsari (Obrolan | kontribusi) [1 éditan salila 30 poé panungtung]
- DrKiernan (Obrolan | kontribusi) [3 éditan salila 30 poé panungtung]
- Ewwink (Obrolan | kontribusi) [1 éditan salila 30 poé panungtung]
- Hans romy (Obrolan | kontribusi) [1 éditan salila 30 poé panungtung]
- Haris solihin assundawi (Obrolan | kontribusi) [1 éditan salila 30 poé panungtung]
- Helenabella (Obrolan | kontribusi) [1 éditan salila 30 poé panungtung]
- Ilham.nurwansah (Obrolan | kontribusi) (kuncén) [3 éditan salila 30 poé panungtung]
- Izuy layung koneng (Obrolan | kontribusi) [3 éditan salila 30 poé panungtung]
- Kumincir (Obrolan | kontribusi) (birokrat, kuncén) [4 éditan salila 30 poé panungtung]
- MediaWiki message delivery (Obrolan | kontribusi) (bot) [4 éditan salila 30 poé panungtung]
- Mssetiadi (Obrolan | kontribusi) (kuncén) [34 éditan salila 30 poé panungtung]
- Nirmos (Obrolan | kontribusi) [2 éditan salila 30 poé panungtung]
- Openbk (Obrolan | kontribusi) [3 éditan salila 30 poé panungtung]
- Pathoschild (Obrolan | kontribusi) [52 éditan salila 30 poé panungtung]
- Rotlink (Obrolan | kontribusi) [1 éditan salila 30 poé panungtung]
- Rschen7754 (Obrolan | kontribusi) [1 éditan salila 30 poé panungtung]
- Sersan Mayor Kururu (Obrolan | kontribusi) (kuncén) [2 éditan salila 30 poé panungtung]
- Uladepin (Obrolan | kontribusi) [141 éditan salila 30 poé panungtung]
- Windutan1 (Obrolan | kontribusi) [1 éditan salila 30 poé panungtung]
- Yogwi21 (Obrolan | kontribusi) [1 éditan salila 30 poé panungtung]


text:
Mencek
Mencek atawa kidang nyaéta bangsa uncal dina genus Muntiacus, anu dina basa Inggris katelah ogé Barking Deer. Mencek téh minangka bangsa uncal pangkolotna, umurna 15-35 juta taun, nu fosilna kapanggih ti lapisan Miosin di Prancis jeung Jérman.
Spésiés nu aya ayeuna pituin Asia Tenggara, nu sumebar di wewengkon Austronesia, ti India jeung Sri Langka nepi ka Cina wewengkon kidul, Taiwan, jeung pulo-pulo Indonésia. Mencek Cina (M. reevesi geus lila dibawa ka Inggris, sahingga kiwari geus sumebar di wilayahna. Kusabab hirup di wewengkon tropis, mencek bisa kawin iraha wae sapanjang taun. Jaluna aya tandukan (pondok) nu bisa coplok jeung tumuwuh deui, tapi tarung marebutkeun wilayah mah sok maké 'sihung'na.
Kiwari, mencek nu dipikawanoh digolongkeun kana sapuluh spésiés:
- Mencek India atawa Mencek Biasa, M. muntjak
- Mencek Cina (M. reevesi)
- Mencek Hideung (M. crinifrons)
- Mencek Fea, ''M. feae''
- Mencek Koneng Bornéo (M. atherodes)
- Mencek Roosevelt (M. rooseveltorum gongshanensis
- Mencek Raksasa, M. vuquangensis
- Mencek Truong Son Muntiacus truongsonensis
- mencek Daun M. putaoensis